url: =KHUADO PAWI THU. Agen - Carey Suante - Laibu Saal\nHome > Thuluui/Articles > KHUADO PAWI THU. Agen - Carey Suante\nKHUADO PAWI THU. Agen - Carey Suante\nAgen - Carey Suante\n(Carey Suante in Khuado Pawi, Delhi India 2015 Khuado Pawi thu a genna pan Note/Ciaptehna akila ahi hi.)\nKHUADO - WHAT, HOW, AND WHY\nTuni in Khuado Pawi thu nam thum (3) in gen leng ka ci hi.\n· Khatna ah, Khuado bang hi hiam? What is Khuado Pawi?\n· Nihna ah, Khuado bang ci kizat hiam? How is Khuado Pawi celebrated?\n· Thumna ah, bang hang in kizang hiam? Why is it celebrated? What is the purpose?\nA tomkim in kikup sawm ni.\nWHAT IS KHUADO PAWI? Khuado Pawi bang hiam?\nLiteral meaning - Khuado cih kammal nih pan kila hi a, khua leh do ahihi. Zomite in Pasian genna-in ‘Khuavak’ kizangin, Dawite genna-in ‘khuazing’ kizang hi. ‘Do’ i cih in zong khiatna nam tuamtuam mah nei-in, a sia lam leh a hoih lamin kizang khawm thei hi. Lengla a om ciangin zin do, lengla do kici-in; hong bawlsia thei dawi leh gaalte i sim ciangin zong ‘Do’ kici hi.\nKhuado pen i pu i pate Cimnuaiah a om lai hunin kizang khin zo a hih manin tuin i neih zawh kum 600 peuhmah bang pha ding hi ci-in Tedim khua-a om Pa Hau Za Dal leh a lawmte in “Khuado Thu leh Khuado La kici” sungah a gen hi.\nPu J. Thang Lian Pau in Khuado Pawi pen Pu Tuah Ciang, Ciimnuai Hausapa, hun lai 1400 AD kiim in kipan hi cih hi. Khuado Pawi pen khangthak ngeina zui-in Manipur gamah Tedim Chin Cultural Club makaihna tawh October 11, 1969 kumin Taangnuam khua-ah zat kipan hi.\nTuipi gaalkaai Zomi te’n Singapore Zomi Innkuante makaihna tawh 1995 kum panin Singapore khuapi-ah 'Leitung Bup Zomi Khuado Pawi' min vawhin zat hong kipan to-in, tu ciangin leitung bupa Zomite omna peuhmah kizang kawikawi ta hi. 1999 in Tokyo, Japan ah kizangta hi.\nKhuado Pawi cih pen Zo pau tuamtuam in zong om a, tuate in: Tho Puai - Haka leh Khualsim , Thaithar Puai - Thantlang leh Zahau , Fanger Puai - Laizo (Falam), Dongpi Puai - Zanniat, Kuk puai - Rulbuh, Cak Zoem Puai - Mat, Nampui pwe - Kanpalet, Chavang Kut - Thadou leh Lusei. Ngeina khat a nei, minam khat i hihna hong phawk sak hi.\nKawlgam (Burma) ah kumpi theihpihna min Khuado Pawi hi a; India ah Manipur leh Mizoram in Kut ci-in ciamteh uh a, state-bup holiday leh pawi khat ahihi.\nKhuado pawi min tuamtuamte - pen Kumkhen pawi - New Year, An lak pawi - Harvest festival, Kaubet ni -- Dawi leh kau hawl khiat ni, Khuai aih ni - khuai lak ni, Kisiansuah pawi zong cih theih hi.\nTuni ciangin Khuado Pawi pen Zomite' minam pawi lian leh thupi khat suakta hi.\nHOW IS KHUADO PAWI CELEBRATED?\nKhuado Pawi zatdan tawh kisaiin Tamu khua-a om Pa Gin Khat Suan in 1994 kuma Cimnuai Magazine sungah ni nga (5) bang kizang thei hi ci hi.\nKigin ni ci-in tua ni-in meilah kila hi.\nPansik ni ci-in dawi hawlkhiat ni hi.\nA zing ciang pen khekleh ni ci-in khuailate phit tawh, zam leh khuang tawh hong tun ni hi.\nA zing pen khuaisak tan ni ci-in amau sawm ciatah kuamah pua pial loin om khipkhep uh hi.\nNi nga ni pen pawi sian ni ci-in sawm khat leh sawm khat kihawh theiin tha cial nuamte'n cialin a nitak ciangin lasa in lam uh hi.\nKhuado Pawi zat dan tangpi nam 5-te:\n Kumkhen pawi - New Year\n An lak pawi - Harvest festival\n Kaubet ni -- Dawi leh kau hawl khiat ni\n Khuai aih ni - khuai lak ni\n Kisiansuah pawi\nKei mimal ngaihsutna ah hih teng khempeuh mah gawm a I zatkhop leh thupi bek in ka tuat hi. Tua man in Khuado Pawi cih pen Pasian vai dawn in, Satan do ni zong hong suak hi. Khuado Pawi ciangin Zomite in ei hong susia theih nate do in, Pasian tungah I kiap ni ahihi. Tanglai I pu I pite mah bangin hun beisate tungah lungdam ko kawm in, I mailam ding thupha ngetna hun khat ahihi. Ei mimal leh gambup in kisiansuah in, I mailam hun ding geelkhawm leh kikupna hun pha khat ahihi.\nA neih leh lam uh a hoih pente leh a lim pen te mah tawh pawi na bawl uhi. Zu kiluup in, vok go in ni 4-5 sung niang leh tai in hun na zang uhi. Cih nopna ah, a lo bawlna, a gamvakna uh tawl mahmah in, nek ding dawn ding a ngaihsutna un gim mahmah tale uh, Khuado pawi hun sung pen a nuam theih bang pen in om veve uhi.\nKhuado pawi cianga a khiatna nei mahmah khat pen Khuailakna hi. Khuado khuailak ih cih ciangin a kimawk lak hi lo-in, khuaibu (khuaipheng) panin hong tung ding kum, kum hoih ding maw, sia ding; ki cidam ding maw, kina ding cihte theihnopna-a aisanna-in a kizang ahi hi. Khuaibu leh a note a cidam leh kum thak sung ann hoih ding, cidam ding cih bangin mailam ding geelkholhna in khangluite in na zang uhi.\nTua hi a, khangluite in mailam hun ding khual in, ngaihsun uh cih kimu thei hi. Khuado Pawi pen gualnopna bek in na zanglo uh hi. Mailam a kalsuan zia ding uh, a an neih dan ding uh ngaihsutna hun in zong zang uh hi. Kum khat sung a ding thupha ngen in, dawi leh kau hong susia thei dingte pan kikem uhi.\nTU HUN CIANGIN I BANG CI ZAT HIAM?\nTuhun ciangin mipi annekna leh nopbawlna tuamtuam tawh Khuado Pawi I bawl uh a, a thupi thei pen in vaihawm in I hanciam ta hi. Pawlkhat bangin football kidemna, lawn tennis kidemna, fashion show, concert leh lasaknate tawh khuado pawi I lawm ta hi. Zo ngeina puante silh ni khat hong suak a, Zo la I ci hiam, khanglui late sa in nuamsa in I lam ni hong suak hi.\nHihte a sia cihna hilo napi in, khangluite in khuai la a ai a san bangun I mailam ding ngaihsutna leh gel khopna hun in zong zat ding deihhuai mahmah ka sa hi.\nWHY CELEBRATE KHUADO PAWI\nTuni in Khuado Pawi bang hi a, bang kici zat hiam cihte theihtuak leh thupi a hih tei hangin, tuate sangin a thupi zaw in bang hang a kizang hiam cih theih tuak zaw hi.\nI zatna hang theilo pi kumsim in I zang phial zong in a phattuamna om ding hi. Eite in zong I ngeina hi, I zat ngei bang in kumsim in zang ni I cih khak leh a phattuam mello, tha leh zung beina, sum leh pai beina, I hun manpha tampi beina bek suak kha ding a. A kilawm ciang bekmah hi kha ding hi. I khiatna neilo pawi suak kha ding hi.\nTua hilo in, I zat na hang thei in, a phattuamna thei in behlap sawm le hang, a meet pih, a nuntak pih, a picing minam leh a khangto minam I suak ding hi.\n1. Zomite pen Pasian a zahtak, dawi a hawlkhia minam i hihna lah khiatna ahihi. Late 33:12 in "Topa pen Pasiana a nei minam, ama luah dinga teelna a ngah minam in thupha ngah ahi hi" ci hi. Pasian tungah lungdam kohna hun.\n2. Tangthu, ngeina leh gam hong pia I pu I pate zahtakna lianpi I piak ni. Amau hangin tangthu, ngeina, leh minam nei I hihi. History, cultural heritage leh culture.\n3. Zomite in leitung minampi leh khangtote mah bangin kum khen, kum thak a nei minam i hi hi. Minam picing leh kician khat a hong bawl Pasian I phat ni ahihi.\n4. Khuado Pawi a zangkhawmte in minam khat ihihna ahihi. Bangbang min in I sam zongin ngeina khat a zangkhawmte I hihi cih hong phawk sak hi.\n5. Zomite pen hun hoih hun sia a zang khawm minam hong phawk sak hi. Communal society.\n6. Zomite in mailam hun ding a gel leh a khangtoh sawm minam hi. A khangto nuam pu leh pite hangin tuni in hih ciang a tung ihih lam kiphawkna ding ahihi.\nKa tawpna ding in ei mimal khat tek in I ngaihsut ding leh I lungngaih ding in thu khat leh nih kong lui nuam hi.\n1. Tuni in I pu I pate' patsa, bawlsa Khuado Pawi I zuun a I puah tohtoh lai un, I pu I pate zahtakna I pia uh a, amaute tung ah lungdam thu I puak ahi. Amau sepsa a gah lolo lai leh a lo toto lai ding, a hamphat pih toto lai ding I hihi. Amau bawlsa ngeina pawi, ngeina puan, ngeina lam, ngeina la/Zo la, ngeina tumging tuamtuam a nei I suak hi. Tuate mah a zang toto lai ding I hihi.\n2. Amau hangin minam kician leh picing khat I hi a, I minam tangthute leh I minam neihsa lam leh late amaute hang cih I phawk hi. En I khangthakte a ding in bang nusia ding I hiam? Ei hong phawklai ding uh hiam? Hong phawk uh leh a hoih lam in maw, a sia lam in hong phawk ding uh hiam?\n3. Tuni in la sa in, lam in, ann limte ne in I om kawmkawm in, I mailam hun ding I geel hiam? Nop bawlna bek a zang ding I hiam? Zomite maban ding I geel hiam? Koi lam zuan a, koi lam nga ding I hiam? I minam in, I mimal in bang sem in bang ngaihsun leng khantohna leh kipumkhatna om ding hiam? Pupa luahsa gam, Zogam, I kem I cing lai hiam? Cihte lungngai ding in I kicial hi. Tua ahih kei leh I pu I pate sangin thukhual zolo zaw leh maban ding a geello khang I suak ding uh hi.\nTu ni-a hih pawi hong sim ute naute khempeuh tungah Topa Pasian in Khuado thupha hong pia hen la, leitung gam tuamtuamah a om Zomite in mai lam hun ciangin hih sanga thupizaw, tangzaizaw leh manphazaw-a Khuado pawi a bawl thei dingin thupha hong pia ta hen.\nTuangboih Zomi’s Blog.\nLaigelh Carey Suante' in Zomi eLibrary/Laibusaal ading in phakna ahong piak ahi hi.\nItem Reviewed: KHUADO PAWI THU. Agen - Carey Suante Description: Rating: 5 Reviewed By: Cinpu Zomi


timestamp: atn

url: =Malaysia, PJ vengsungah damiah taihin mawtaw asuhsak laitak Video ki khahkhia :: ZOMI DAILY\nposted on 22 July 2018 at 9:59 pm Lomkholna: Malaysia, News, Sawltak, World\nMalaysia, Petaling Jaya (PJ) vengsung ah suntangpi (daylight) in mawtaw aki suhsak laitak CCTV pan in Video Record kibawlkha a, tua Video Clip pen tuni in Social Media ah ki khahkhia hi.\nPetaling Jaya, Aman Suria vengsung aom Convenience Store vanzuakna mai ah akikoihpak Honda City mawtawkhat guta damiah khatin asuhsak ahihi.\nZingsanglam 9:15am hunpawl in thupiang hi a, amasa in tua damiahpa in mawtaw aneipa pen vanzuakna sai Store sungah avan suhsak masa kici hi.\nDistrict police chief Assistant Commissioner Mohd Zani Che Din in agenkhiatna ah tua guta damiahpa pen khatguakbek hi a, temta namsau khat tawi cihi. Amasa in Store sungah vanzuak saingak “Shopkeeper” pa damiah taihmasa cihi. Tua Shopkeeper pen Bangladesh gammi hi a, sumkoihna Cash Register panin sum amuhteng laksak masa hi.\nTuahunlian laitak in Honda City mawtaw aneipa Store sungah lutkha citciat hi. Tua mawtaw neipa ii azi pen alawmpa Store sung alutkal in mawtaw sungah alawmpa ngakin atu ahihi.\nTuaciangin damiahpa inzong mawtawneipa temtawh satin a mawtaw tawhtang “key” laksak hi. Tuaciangin mawtaw neipa inzong delhpah a, ahi zongin damiahpa’n temtawh lehsatkik leuleu hi.\nVideo: A robber hijacked a Honda City after staging a daring daylight stick-up at a convenience store in Aman Suria, near here, last Monday. He had earlier attacked the car owner, who happened to be in the store, in the 9.30am incident. The hijacking was captured by a CCTV camera and has gone viral on social media today.\nBuaina thupiang amuh ciangin azizong mawtawsung panin pusuakkhia in apasal huhphei hi. Damiahpa pen azi inzong kaihkhiatsawm a, ahi zongin zolo uhhi.\nTualaitak in damiahpa taikhia in mawtawsung ah lutziau a, mawtaw tawh taikhiatsawm hi. Azi zong mawtaw sungah delhsuk in khawlsaksawm himahleh damiahpa’n mawtaw hawlkhia vingveng hi.\nDamiahpa ii azat Motorcycle khatzong Store mai ah kinusia a, ahi zongin tua Motorcycle zong aguktawm hiding hi ci’n Police te’n genkhia uhhi.\nHih damiah tawh buaina hangin mawtaw neipa pen amai leh akhut taklam liamin, Universiti Malaya Medical Centre ah zatui Treatment kibawlding in kipuak hi. Azi ahihleh bangmah liamna ngahkhalo cihi. Store ngakin aom ahi Bangladesh gammi Shopkeeper zong akhut liamna ngahkha ahih manin zatui kibawlkul cih kiza hi.\nHih mawtaw neipa ii azi zong numei ahih hangin ahangsan mahmahpawl hikhading hi. Damiah temtawi khatleh apasal akitot, akisat laitak in azi in honkhiading in kipankhia ngamlel mawk hi. Malaysia gamsung ah damaih tepen maizumna, zahtakna neilo in suntangpi mahin damiah taihziauziau uhhi. Adiakdiak in gamdangmi cih atheihnak uhleh simmawhbawl, nopnehbawlzaw hamtang uhhi. Sawltak #zomidaily\nPrevious: Minambup nungtolhna ~ Lian Tuang\nNext: Nupi naupaai te’ lungsim\nKahlei – Mizat ~ JK Kam


url: =June 2009 - Page 6 of 6 - blahblahblahscience\nB3SCI MIXTAPES: Nina Simone\nnina simone, black classical music\n01. Nina Simone – See – Line Woman\n02. Nina Simone – I Got It Bad (And That Ain’t Good)\n03. Nina Simone – Don’t Let Me Be Misunderstood\n04. Nina Simone – Children Go Where I Send You\n05. Nina Simone – Just Say I Love Him\n06. Nina Simone – Suzanne\n08. Nina Simone – Lilac Wine\n09. Nina Simone – Brown Baby\n10. Nina Simone – I Shall Be Released


url: =Nurse khat apumkaihgawp US Police Officer pa nasep ki khawlsakta :: ZOMI DAILY\nposted on 12 October 2017 at 11:43 am Lomkholna: News, Sawltak, USA, World\nNurse khat apummatgawp US Police Officer pa nasep ki khawlsakta\nUSA, Utah State sung aom Hospital khatah Nurse khat kolbulh in, zawhthawh bawlgawp in akaikhia Police Officer papen nasep kikhawlsak “fire” ta cih Reuters pan kiza hi. Tua palikpa minpen Detective Jeff Payne hi a, Police Department Policies te palsak ahih manin, anasepna panin October 10 ni in kikhawlsak hi ci’n Salt Lake City Police Department te’n pulakkhia uhhi.\nPolice chief Mike Brown in hih palikpa khawlsakna lai “Termination Letter” sungah agelhna ah palik asemlai dingin nangtung ah muanna kong neinawn kei hi cimiau mawk hi.\nTuaban ah na gamtana hangin Police Department pen hong mindaisak, vangkiamsak mahmah hi. Palik nasepzawh pen kum 27 bang hikhin himahleh, na nasepzia pen picinvai hetlo, Professional vai hetlo hi.\nTua ahih manin, na gamtatna leh nahihna tepen mipi te ahubitding in kituaklai mahhiam cih etphat kul a, na gamtatzia pen etlawm hetlo, zumhuai mahmah leh minawngkaisak khat suakmawk nahih manin, nasep hongki khawlsak hi ci’n Police Chief in genkhia hi.\nPanmun leh thuneihna “za” ihneih laitak in, Power Abuse in ihgamtat, ihzatkhak lohding, hih thuthang in lam honglak hi. Athupiang akicingzaw in na theihnopleh, anuai ah aki suaksaksa nasimbeh in. Sawltak #zomidaily\nUS gamsung ah palik te’n Nurse khat thagum tawh zawhthawhthu in amatlaitak Video Clip khat ki khahkhia in, Social Media ah ki thehzakpah zihziah hi. Tua Video Footage pen Utah State, Salt Lake City aom University Hospital sungah aki Record ahihi.\nAbeisa July 26 ni in Detective Jeff Payne ii Body Camera panin aki Record kha Video hi a, tua zato ah Nurse asem ahi Alex Wubbels akimat laitak Video ahihi.\nDetective Jeff Payne in tua Nurse nu kiangah cina khuaphawklo khat ii asisan Blood Sample lakding in sawl uhhi. Ahi zong University Hospital’s Policy sungah cina khuaphawklo khatpen sisan kimawk laksaktheilo hi.\nAkiman Under Arrest ahih keileh Warrant aom keileh khuaphawklo cina te ii sisan ki lakkhiatsak theilo hi ci’n Nurse in agenkik ciangin Detective Jeff Payne in thumanglo ci’n pummatmawk hi.\nSalt Lake Tribune te’n genkhiatna ah hih University Hospital’s Policy sungah khuaphawklo cina khatpen cina te ii phalna Patient Consent, Under Arrest, Warrant cihte thumlak ah khatzawkzawk aomkeileh sisan ki mawklaksak theilo cihi.\nVideo sungah Nurse nupen akitomgawp hangin Detective Jeff Payne in thazawh mahmah ahih manin, pumletcip in innpualam ah kaikhia a, akhut koltawh bulhsak hi.\nNurse nu in banghang hongman nahiam? Bangmah kasepkhialh, kamawhna omlo hi ci’n awngkawm in, khatpeuh in honghuh un civangbang hi.\nUniversity Hospital panin adangnasem Staff nih te’nzong Detective Jeff Payne kiangah hihbang in matpah kullo hi ci’n genphei uhhi. Ahi zongin Detective Jeff Payne in Nurse Ms Wubbels pen akiman hita hi, Under Arrest hi ci’n dawngkik hi.\nVideo: Caught On Video: Nurse Dragged From Hospital By Police\nPolice Station te genkhiatna ah Nurse asem ahi Ms Wubbels pen ki mansuaklo in, ahi zongin mawtaw sungah Detective Jeff Payne in minute 20 sungbang kemcip hi ci’n genkhia uhhi.\nMs Wubbels in agenkhiatna ah Detective Jeff Payne pen thu bawlding in bangmah kabawlkei a, ahi zongin hih Police Officer te’n khuasung mipi Community, Society te tungah bang mawhpuak nei uhhiam cihpen kuppihhuai, theihsak huaihi ci’n genkhia hi.\nSalt Lake Police paninzong thunei te’n thuumna nei uh a, hihvai hoihtak in ki kankhiading hi ci’n genkhia uhhi.\nUS Police te sungah amaitat gawpgawp pawlkhat omleh kilawm hi. Zanni inzong Video Clip khat hongki khakkhia in, US Police khatin mivom tebek ka kaplum uh cimawk ahih manin, tua Police Officer papen anasep kikhawlsak cih thuthang khatzong kiza hi. Sawltak #zomidaily\nPrevious: Tulaai Leitung thuthang tuamtuam te Updates (Oct 11)\nNext: ZYA makai te Australia ah zinding


url: =Deklam Tuktum icih kua mite hiam? ~ Thawn Tuang :: ZOMI DAILY\nposted on 19 September 2014 at 9:52 am Lomkholna: Article, Thawntuang\nZomite paunak sungah, “Deklam Tuktum zong Gal suak thei”, kici pen a khiatna hong gen behlai uh aa, ” ih Muan pen zong Gal suak thei”, cih tawh hong let khiat uh hi. Ih muanlohpi khat gal in hong om mawklo ding dan hi. Ih muan pen khat gal in hong suaktawm thei ahih manin mipi te ki dawmni ki gingkhol mahmah ni cihna hi. Hih pen Zomi mipil madawn ten ih minam paunak in a zatzat uh tuni dongin ih zangzang hi.\nKua mite muang na hiam? Kua mite thudong na hiam?\nZomi sungah mi masa te leh pilna neimasa a madawkte ki muangin ki zahtak hi. Thu ki dong hi. Ih ki pawlna makaite zong ih muan ih suan te mah ahi uh hi. Ih pawlpi makai, ih khua makai..cihte a ki pan ih muan ih suante ahi uh hi. Muan leh suan’ in hong om uh ahih manin a minam pihten a sihdongun minam leh gam adingin lungkimna khamuanna hong hih zawhna dingin mipite lam-etna lianpi ahihi.\nUSA gam kumpi te mipite ten muan leh suan in neih uh aa zahtak takpi uh hi. Muan leh suan kumpite ahih manin kumpi thak asem peuh mah in a masa kumpite thukhun bangin gamta uhhi. Tuni dongin kumpi ten mipi lungkham lungvaihna ding pialo uh ahih manin muan leh suan mite hong suak uh hi. A mimal tangthu mahmah uhzong a sih khit zawh nungah tul theilo in thak suah semsem hi.\nA sih dongin mipite khangthakte khitui luang saklo in lung muanna, lungkimna dingin mapang suak uhhi. Sih kuankuan in mite lung khamna pialo dahsaklo uhhi. USA gam ah minam tampi om aa, a citawm, a citam mivom mikang cihtawh ki deidanna om nawnlo in minam khat peuh acitawm manin no minam omkei, za ngei kei ung cihsak sese lo uhhi.\nIh muan pen zong Gal suak thei a kici pen kua mite ih Gal suak hiam?\nIh muan pen zong Gal suak thei kici aiteh ih muanloh pi gal suak mawkmawklo dan hih tuak pah hi. Ih muanpen te mah Gal in hong ki pia tawmthei cihna suak hi. Bang hang hiam cihleh ih muan khat pen a nung ciangin ih Gal suak thei vive hi cihna hi.\nA khiatna khat in genbeh leng: Ih muan leh suan mite a sih dongun muan suak taktak kei un, a sih khit zawh uhteh a muanhuai zia, a zahtaak huai zia ki telcian pan ding hi cihna hong suak hi. Hong gal bawl kik thei vive ahih manin ki ging khol ciat unla, thu khempeuh ah muang suak pah nai kei unla a gah Khaicii bang hiam cih en cian masa phot ni aci ahihi. Ih pu ih pa te zong thukhual sa ngiat ing.\nNang pilna, nang theihna tan ciang tawh minam hong din khawlleh na lung a kim takpi diam? Gentehna in: Tan 10 ciang azo na hihleh na minam sungah Tan 10 ciang azo hong om nawn keileh na lung a kimtakpi diam? Tan 10 ciang nang khangin zo na hih manin na tate khangah B.A zo hong om leh zahtaak baang zolo ding na hiam? Na khanggui limcii zawlo ding hiam? Na thu a namtui ding na ut zaw hiam? Na thu a namsia ding ut kik na hiam?\nIh Muan pen zong Gal suak thei, Thu namtui khat zong Thu namsia suak thei vive. Minam it ing ee, it takpi ing ee a kici khat na theih nopleh a Thuh khaicii en in. A inn ah va pai inla, a tate, a tute va etsak in. A minam leh ngeina, kampau leh lai a thei, a zuikha uh hiam? Minam it takpi, vei takpi khangthakte sungah nang tawh ki bangin om thamtham ding hi. Tuate a khitui uh a luang sak nuam ihih loh ding thupi hi. Khitui a luangsak mi utzaw maw, A nul khiat khat mi ut zaw. Mite muan leh suan utzaw maw, mite Gal utzaw… Na minam pih uh.. Thawn Tuang (Zomi Angvaan)\nPrevious: Pi Cin Khaw Dim ong nusiat dahpihna leh VC Mang USA Tour 2014 maban zaksakna\nNext: Tho in la na Pasian sam in!


url: =i��tahl�� in dictionary, Dictionary site. All dictionaries together.\nResults for "i��tahl��"\nLast Searched Words etymology sign over hash over sing kirin ÂRÂM-I CÂN binary digit gülmek barbir seal ring on-line testing düzenli hüzün


url: =A ETTEH HUAI MOTHER TERESA' TANGTHU TOM KIM. - Laibu Saal\nHome > Mimal Taangthu > A ETTEH HUAI MOTHER TERESA' TANGTHU TOM KIM.\nA ETTEH HUAI MOTHER TERESA' TANGTHU TOM KIM.\nA ETTEH HUAI MOTHER TERESA' TANGTHU TOM KIM\nGelh : Thang Khan Lian\nMother Teresa ci a mite theih, Agnes Gonxha Bojaxhiu pen August 27,1910 in Albania ah piang hi. Unau nga lakah a naupang pen ahi hi. Primary school a kah lai panin biakna lamah lunglut peuhmah hi. Kum 12 a cin ciangin gamdangah Pasian nasem hi. Jesuit Missionaryte kiang panin India gam-a Pasian nasepna report a ngaih khakna pan India gam ah mi gentheite huhnopna lungsim hong nei hi.\nKum 18 a phak ciangin India gam ah Pasian nasem minthang “Sisters of Loreto” kici Dublin, Ireland a Headquarter nei, numei pawl zom hi. Hih munah a om lai in mangpau a siam loh banah zahkai lua hi. Numei mawkmawk khat hi lel a, leitungah a pian' a manphat lam zong thei lo hi. Hun sawtpi panin a na lam-et gige mah bangin kum 1929 ciang Darjeeling, India a Sisters of Loreto-te Pasian nasepna huh dingin kisawl hi. Tua panin kiciamna nei a, Teresa of Alvia leh Terese of Lisieux pahtawina kawmin “Mary Teresa” kici hi.Tua pen Mother Teresa min hong pian khiat dan ahi hi. India gam a tun a kipanin St. Mary’s High School ah kum 15 vilvel sangsia sem hi.\nSeptember 10, 1946 in Darjeeling zin ding meileeng (train) a tuanlai takin Pasian sapna ngah hi. Sangsia a sep pen tawpsan a, India gam mi gentheite adingin nasem dingin Pasian in sam hi. Ama' gen danin, "Na khempeuh paisan a, mi genthei pente panpih a Khris nungzui dingin sapna ngah hi" ci hi. A sapna ngah pen ama adingin kician mahmah hi. Ahi zongin a lawhcin'na dingin ama lam pan haksatna tuamtuam tak om hi. A pawlpi ten tua bang community thak din' ding phal lo uh hi. Calcutta Archbishop kiangah thupuak liang hi. Kum 1948 in Vatican in Sisters of Loreto paikhiatsan-a Archbishop makaihna nuai ah ama min tawh Pasian nasepna neih ding phalna pia hi. Tua a kipan Mother Teresa India numeite mah bangin Sari leh khedap (Sandal i cihte) tawh kizem hi. Lam kiim lam pam ah kuamah phawk khak lohte kiangah Pasian nasem hi.\nMedical Training a zawh siang khit ciangin Missionaries of Charity phuankhia gemgam hi. A Pasian naseppih member dangte zong amah bangin a khawn(mawkna) a nasem dingin kipiakhia uh hi. A tup lian pen uh ama gen danin,”Gilkial, silh leh teen nei lo, teenna ding nei lo, khebai, mittaw, mi phaak, kuamah thudon loh leh a it ding mi a om lote, tangpi tangta (society) pan-a kipaampaihte, society adinga nawngkai leh kuama’n a thusim lohte kep leh khawi dingin in ka ap hi” ci hi. Mi gentheite dai kil kal-a teengte' tate lai sinsak in, cidamna ding hilh hi. Cina leh teeksiate thungetsak in vaan tawntung hi.\nMissionaries of Charity nasepna kum 1952 in nasia takin Pasian in thupha pia hi.Tua kum in Calcutta a Hindu temple khat ah a kem ding a om lote omna ding suaksak zo hi. Hih Temple a luahna hang uh pen Pasian mitmuhna ah mihingte’ manphatna kibang hi. Teeksia leh cina gimte buaipih a kul leh buaipih ding, a neilote kiangah zahtakna leh itna kilatsak ding” cihna hi. Mother Teresa in mi genthei leh mi cimawhte huh pen Pasian nasepna in ngaihsun hi. Nobel Prize a san in hi danin gen hi: "Nang leh kei banah mi phaakte, gilkial a site, Calcutta, Africa, New York, London leh Oslo leh adang dnag, lam dunga guaktanga mawk lupte adingin Khris singlamteh tungah si hi. Tua ahih manin hih mite it leh khawi ding mah hi a, i tavuan ahi hi. Mihing nuntak hun tom cik sungin itna va lah sangin a manpha zaw adang om lo hi” ci hi.\nA sih kuan dongin Mother Teresa in Missionaries of Charity ah a seppihte huh tangtang hi. September 5, 1997 in kum 87 mi hi in lungtang natna tawh si hi. India kumpi in gam zahtakna pia in state funeral bawlsak in kha hi. A luanghawm Missionaries of Charityte adinga kibawl Mother House ah kisial hi. A sih ma pek panin laibu leh laipaih (articles) tuamtuam ah a tangthu kigelh hi. Kum 2003 October kha in Pope John Paul II in Beautified pia hi. A thugen a ciamteh huai khat bang hiam cihl eh “Ka sisan in Albanian mi ka hi hi.Citizenship ah India mi ka hi kik hi. Upna lamah Catholic nungak siangtho ka hi leuleu hi. Ahi zongin ka sapna ngah pen leitung mi khempeuhte adingin ahi hi. Jesu aa ka hih manin ka lungsim in Jesu lungsim sun hi” cih ahi hi.\nLai gelh pa : Tg. Thang Khan Lian\nAgelh Thang Khan Lian in Zomi eLibrary www.laibusaal.com ading in Feb. 26,2016 ni in hong khak ahi hi. Ama tung ah Laibusaal pan lungdam iko hi. I Biak Pasian in hong zatsak semsem ta hen.\nItem Reviewed: A ETTEH HUAI MOTHER TERESA' TANGTHU TOM KIM. Description: Rating: 5 Reviewed By: Cinpu Zomi


url: =September 20 @ 10:00 am - 12:00 pm EDT\n« Pensacola Regular Training\nAugust 23 @ 10:00 am - 12:00 pm EDT\n⬆ Short step - POP! ⬆ @coach_mike_mccabe\n📍PENSACOLA LOCATION UPDATE Training will take p\nCongratulations to @cwes19 for his commitment to @\n𝙏𝙧𝙖𝙞𝙣 𝙬𝙝𝙚𝙧𝙚 𝙩𝙝\nCoach @worthgregory will be going live on our Inst\nProfessional training all across the country! 🇺\n📍@oneononekicking_tx Our Texas division is sti\nCan you perform with @coach_mike_mccabe and pros w\n🥅 CAGE DRILL 🥅 @alexbacchetta crushes this b\nWe train specialists of all ages! From middle scho\nClass of 2022 Landen Holley (@landen.holley) perfe\nNFL Free Agent and Summer Training Coach @kylekram\n@vw_a_jaren is grinding with our #OneOnOneSummerTr\nAugust 8 @ 3:00 pm - 5:00 pm CDT\nAugust 8 @ 3:00 pm - 5:00 pm EDT\nOne event on August 22, 2020 at 3:00 pm\nOne event on August 29, 2020 at 3:00 pm\nOne event on September 5, 2020 at 3:00 pm\nOne event on September 26, 2020 at 3:00 pm\nOne event on October 24, 2020 at 3:00 pm\nOne event on November 21, 2020 at 3:00 pm\nOne event on April 3, 2021 at 3:00 pm\nOne event on May 29, 2021 at 3:00 pm\nOne event on June 12, 2021 at 3:00 pm


url: =Piancilna 26 | Siantongluan\nAbraham hun lai-a kialpi banah, tu-in tua gam sungah kialpi dang khat tung hi. Filistia mite kumpipa Abimelek omna Gerar-ah Isaac pai hi.\nAma tungah Topa kilang a, "Egypt-ah paisuk kei in la, kong gen ding leitangah teng in.\nHih leitangah tawlkhat om in. Nang tawh kong omkhawm ding a, thupha kong pia ding hi. Bang hang hiam cih leh nang leh na suanlekhakte tungah hih leitangte kong pia ding a, na pa Abraham tungah ka thuciam ka tungsak ding hi.\nNa suanlekhakte vana aksi bangin tampi ka phasak ding a, na suanlekhakte tungah hih leitang khempeuh ka pia ding hi. Na suanlekhakte thupha ka piak bangin leitung minam khempeuh in thupha a ngahna dingun hong ngen ding uh hi.\nBang hang hiam cih leh Abraham in ka thu mangin, ka sawlna, ka thupiakna, ka ngeina kip leh ka thu zui hi," a ci hi.\nTua ahih ciangin Isaac, Gerar-ah teng hi.\nTua mun mite in ama zi tawh kisai thu a dot uh ciangin amah in, "Ka sanggamnu hi," na ci hi. Bang hang hiam cih leh, "Rebekah hangin tua gam mite in hong that khading ahih ciangin," ci-in ngaihsun ahih manin, "Ka zi hi," a cih ding lau hi. Bang hang hiam cih leh amah ngaihbaang hi. .\nTua lai-ah amah sauveipi a om khit ciangin, Filistia mite kumpipa Abimelek a tawlet panin khuadak a, Isaac in a zi Rebekah a noh laitak mu kha hi.\nTua ahih manin Abimelek in Isaac samin, "En in, amah na zi ahi hi. Tua ahih ciangin bangci-in nang in, Amah ka sanggamnu hi, ci thei na hi hiam?" a ci hi. Isaac in ama kiangah, "Ama hangin si khading ka hih ciangin, ci-in ngaihsun ka hihna hang hi," a ci hi.\nAbimelek in, "Ko tungah bangcia hih bangin hong gamta na hi hiam? Mite khat peuhpeuh na zi tawh lumkhawm pak kha thei ding a, kote tungah mawhna hong tun na hi ding hi," a ci hi.\nTua ahih ciangin Abimelek in mi khempeuh thu zasak a, "Hih mipa ahi zongin a zi ahi zongin a sukha peuhmah kithat ding hi," a ci hi.\nIsaac in tua leitangah khai tuh a, tua kum mahin a zah za khat la hi. Topa in amah thupha pia a,\na neihsa kibehlaplap ahih manin a hau mahmah khat a suak hi.\nAmah in tuuhon leh bawnghon, leh innkuan mi tampi nei a, Filistia mite in amah eng uh hi.\n(Ama pa Abraham hun lai-a a pa nasemte in a tawh tuikhuk khempeuh tu-in Filistia mite in hucipin lei vuk uh hi.)\nAbimelek in Isaac kiangah, "Kote kiang panin paikhia in. Bang hang hiam cih leh kote sangin nang na vanglian zaw hi," a ci hi.\nTua ahih ciangin tua mun panin Isaac paikhia a, Gerar kuam sungah phual satin tua munah a teng hi.\nIsaac in a pa Abraham hun lai-a a kitosa tuikhukte to pha kik hi. Bang hang hiam cih leh Abraham sih khit ciangin Filistia mite in tuate vukcip uh hi. Amah in a pa phuahsa minte mah phuak kik hi.\nAhih hangin Isaac nasemte in tua kuam sung to-in tuikhuk a muh uh ciangin,\nGerar gancingte leh Isaac gancingte kitawng uh a, "Tui, ko-a hi," ci uh hi. Tua ahih ciangin amah in tua tuikhuk Esek ci-in min a phuak hi. Bang hang hiam cih leh amaute leh amah kitawng uh hi.\nTua ciangin amaute in tuikhuk dang khat to uh a, tua tungtangah zong amaute kitawng leuleu uh hi. Tua ahih ciangin amah in tua pen Sitnah ci-in min a phuak hi.\nTua mun panin amah kinin tuikhuk dang khat to leuleu hi. Tua tungtangah amaute kitawng nawnlo uh hi. Tua ahih ciangin amah in Rehoboth ci-in min a phuak hi. "Bang hang hiam cih leh tu-in Topa in eite-a dingin omna hong bawlsak khin a, eite hih gamah i pung ding hi," a ci hi.\nTua lai mun panin amah Beersheba-ah paito hi.\nTua zan mahin ama tungah Topa kilang a, "Kei pen na pa Abraham Pasian ka hi hi. Lau kei in; bang hang hiam cih leh ka nasempa Abraham huhau-in nang tawh kong om a, nang leh na suanlekhakte thupha hong pia-in kong pungsak ding hi," a ci hi.\nTua ahih ciangin amah in tua lai munah biakna tau khat lamin Topa bia a, tua munah puanbuk a lam hi. Tua lai-ah Isaac nasemte in tuikhuk khat a to uh hi.\nTua ciangin Gerar panin Abimelek a thu lamlakpa Ahuzzath leh a galkap mangpa Fikol tawh Isaac kiangah hong pai hi.\nIsaac in amaute kiangah, "Note in kei hong mudahin note kiang panin hong hawlkhia na hih uh ciangin bang hangin kei kiangah hong hawh na hi uh hiam?" na ci hi.\nAmaute in, "Nang tawh Topa a omna teltakin ka mu uh hi. Tua ahih ciangin, kote in nang hong sukha loin, nang tungah bangmah hong hih loin, a hoihin gamta-in lungnuam takin kong sawl khiat mah bangun kote tungah nang in siatna nong bawl lohna dingin nang leh kote kikalah kiciamna khat om hen la, nang tawh thuciamna khat bawl ni, a ci hi ung. Nang pen tu-in Topa thupha piak na hi hi," a ci uh hi.\nTua ahih ciangin amah in amaute-a dingin pawi khat bawl a, amaute in pawi an ne-in a dawn uh hi.\nZingsangin amaute tho baih uh a, khatlekhat kiciamna a bawl uh hi. Isaac in amaute a lampi ding uhah kha a, ama kiang panin amaute lungnuam takin a paikhia uh hi.\nTua ni mahin Isaac nasemte hong pai-in amau tawhsa tuikhuk thu ama kiangah hong gen uh a, "Tui ka muzo uh hi," hong ci uh hi.\nAmah in tua pen Shibah ci-in min phuak hi. Tua ahih ciangin tua khuapi min pen tuni dongin Beersheba kici hi.\nEsau kum sawmli a phak ciangin, Hit mi Beeri tanu Judith leh Hit mi Elon tanu Basemath zi-in la hi.\nA zite gel in Isaac leh Rebekah nuntakna haksa sak uh hi.


url: =SALE Hi-lo Boxy Top in Dusty Rose | Etsy\nSuper soft blouse with lace detail on the shoulder front and back. Very comfy for daily wear!\nHi-lo Daisy Sweater Oatmeal


url: =Zomi Idol Committee…\nPasian in UK gam sung aa om Zomite thupha hong piakna tawh kizui in, Pilna a sin sangnaupang tampite lak pan Lia. Liannu (SB Dim Ngaih Lian) in Leitung aa University minthang pen khat…\n2) Nihna trophy leh…\nMalaysia gam Klang veng a om Pa Dal Za Khup (Joseph) in April 11, 2012 7:30 PM in (Ngalbual Khua, Suante Beh) mawtaw in taih kha in tuahsia a, vangam hong zuat san pah hi. A innkuan un lampi tung ah a pai laitak uh hi a a zi, Cingpi leh a tate kum nih gual apeng nih tawh a…\nMalaysia ah om Ei Zomi Refugees gambeel te aw, UNHCR zumpi pan gambeel a ciap teh na (card/laidal) a ngah nailo te leh innkuan lutpih ding aki hello te, UNHCR pan i min (sayin)te April 9, 2012 a kipat in hong la ding hi. Hih min (sayin) laakna tawh…\n27-3-2012 ni-in Kawlpi pan in Zozang khua-ah Manlong neu te khat tawh Siavuan 7, Siama 4 leh Zatuihawm Sia Siamah 5 ZRDP pan mi 3 Zozang khua pai uh hi. 9:00 AM to…


url: =Diy Tufted Bed Frame Headboard Diy Upholstered Headboard Pin How To Build A Tufted Headboard Upholstered King Headboard Diy Upholstered King Headboard Pic Tufted King Headboard Partizan Guideline To Diy Tufted – morigamihair.info\nDiy Tufted Bed Frame Headboard Diy Upholstered Headboard Pin How To Build A Tufted Headboard Upholstered King Headboard Diy Upholstered King Headboard Pic Tufted King Headboard Partizan Guideline To Diy Tufted\nPublished 10/16/2019 09:45:51 pm at 10/16/2019 09:45:51 pm in Diy Tufted Bed Frame.\ndiy tufted bed frame headboard diy upholstered headboard pin how to build a tufted headboard upholstered king headboard diy upholstered king headboard pic tufted king headboard partizan guideline to diy tufted.\ndiy tufted headboard and bed frame,diy tufted bed frame,cheap tufted bed frame, tufted bed frame whovelcom tufted bed frame tufted bed frame diy, tufted headboard bed frame solid bed frame with tufted leather tufted headboard bed frame diy , how to make a diy tufted headboard from thrifty decor chick how to make a diy tufted headboard for less than , diy upholstered headboard with a high end look diy no sew upholstered headboard tutorial, velvet diamond tufted headboard and tufted bed frame set queen velvet diamond tufted headboard and tufted bed frame set, tufted headboard diy upholstered tasteofelkgrovecom make , diy upholstered headboard with a high end look , tufted headboard bed frame full size upholstered headboard bed frame related post.


url: =1. INNKUAN OMZIA - Zomi Adventist Innkuan\nKUMKIKNA LAMEN INNKUAN – KHEN KHATNA\nInnkuan in Tatna Khempeuh ie Lungtang. – Khuatual khat pen innkuante tawh akilam to hia, innkuan makaite vaihawmna thupi mahmah hi hi. Lungsim panin “nuntakna ie tatna khempeuh” luang khia-a, innkuan in khua, pawlpi, leh gam ie lungtang ahi hi. Innkuan ie huzaapna in khua khat ie nopsakna, pawlpi gualzawhna, leh gam khantohna piang sak hi.1\nIh kim le pam-a khangnote tatdan leh lungsim in khuatual khat ie mailam khantohna ahihkei leh siat nading khensat hi. Khangnote sin pilna leh agamtatte in aneu tungpan vua asiangtho gamtatna, kisekna, leh kidek kidamna tawh akisuihna un khua ie nunzia ding huzaap hi. A ki uklo, apillote pen duh le dah ah kidamlo, amau’ thubek thusa, aom dan un aveng apam uh sui ding uh hi. Tu-a akithuahpih alawm agual, tu-a azongsatna, leh anuntak nadinga tu-a aneih athukhuntein hongpai laiding kumte ah apiangding khua le tui ie lim hipah hi.2\nAnuampen Vantung Nam.—Innin ‘inn’ cih tawh kituakin kilam ding hi. Innkuan pen leitunga aom vantung neu hidinga, haitatna pen kituancil ding hi. Ki- itna punsak ding hi. Eite lungnopnain itna, hehpihna, leh khat le khat tunga ziadamna tungah kingam hi.3 Anuam pen vantung nam in Topa’ Khasiangtho in thu aneihna inn ahi hi. Pasian’ deihna akicin nadingin pasal leh zi in khat leh khat kizahtak tuak ding uha, kiitna leh kimuanna lam ding uh hi.4\nInnkuan Omzia Athupitna.—Nu leh pa’ nuntakna aumcih kha omzia in innkuan bup zel-a, inn sung khempeuh ah kimu hi.5\nAdiakdiakin nu leh pa in innkuan omzia lam a, nu leh pa kituahlohna aom ciangin, tate in tua lungsim mah paaipah uh hi. Inn sungah khat leh khat kithupi bawlna tawh kidim sak ding hi. Khat leh khat kikai-awkin, Laisiangtho Christian hihnaah nagual lelh uhciangun, kikhel un; hih hun sunga naneihuh lungsim in Jesu ahong kum cianga naneih uh lungsim hiding hi. Vantungah misiangtho ahiding nahihuhleh leitungah misiangtho na hih\nmasak ding uh ahi hi. Tu-a na iplah uh zia le tongte in sihna leh thawhkikna hangin kikhello ding hi. Inn leh khuatualah naneih uh lungsimpaai-in han pan-a nathawh pihding lungsim hipah hi.\nJesu ahong kumkik ciangin lungsim khelna om nawnlo hi. Tu-in puahphatna ih sepding ahi hi. Eite nisim nuntakzia-in ih mailam nuntakzia ding khensat ding hi.6\nAsiangtho Omzia Bawlna.—Christian innkuan khempeuhin zuihding thukhun neiding hi; kampau leh kizepna tawh ihdeih tate’ pianzia ding etteh lim ih lak ding hi. Asiangtho kihona, leh Christian awnem zat tawntung ding ahi hi. Tate leh khangnote amau leh amau akizahtak theih nading, Pasian tungah athumaan nading uh, ih neih thukhun ah ihthumaan ding, Pasian’ thukhamte thupi ngaihsut ding leh zuih nading hilh ding hi. Hih thute in anuntakna uh uk dinga, lawm le gual tawh kithuahnaah omzia siangtho piangsak ding hi. 17Amaute in asiangtho omzia lam dinga, athanemte thahat sak dinga, sianthona leh vantung lamah makaih ding hi. Vantung laibute kiphena, thu akikhen ciangin zumlo-in, gamtat hoih tawh na kikhangkhan ding hi.\nHihbanga pattahna in khangnote nasep thupite guan dinga, lungsim leh tatna tawh midangte lam maanah makaih zosak ding hi. Asia apha thu ah mawlsakna angahlote in ahoih thukhunte iplah theisaka, pianpih siamnate zeksiamin, pumpi, lungsim, leh kha thahatnate ahoihpen in zek ding uh hi. Tuabangte pen zeetna ading kidalna hia, apuklo kulh in amah umding hi.7\nLeitunga innkuan pen Pasianin vantung innkuan lim hisak ding hi. Nisimin nu leh pa leh tate in hih thu lung ngai ding uh hi; akizoppihte pen Pasian’ innkuanpihte bangin bawl ding hi. Tua hileh, amaute’ nuntakna in leitungmite mai-ah Pasian itna leh Pasian’ thukham zuihna apiangsak thei ettehding nuntakna hiding hi. Tua tawh Jesu kipahtawi dinga, Ama’ kilemna, hehpihna leh itna in paknamtui buak bangin innkuan sung zel ding hi.8 Hih thu pen nu leh pa tawh kisai pen hi. Thukhun zuihnaah khauhin kipding uh hi. Inn sungin vantungmite hawh theihna, ki-aihualnain innkuan maan hia, kilemna leh anamtui huzaapna omsak ding hi.9\nInnkuan pen Avak leh Lungnopna Hisak in.— Inn pen nang ading leh natate adingin, Honpa lungsim tawh ataang leh lungnopna nahihsak ding mangngilh ngei kei in. Innkuan sungah Jesu tumpih lecin thu hoih pen siatna panin nakhen theiding hi. Natate zong dikna singkungte kiangah natonpih theidinga, kha gah tampi agah theiding uh hi.10 18\nHaksatnate in inn hong tuh thei hi, hita leh hihte in mihing puakding mah ahi hi. Tua hia, na nite in meei akai hangin na lungsim sungah lungduaina, lungdamna, leh itna tawh ni taang sakin.11\nInn pen amaimai khat hita leh kamkhum akipau-na, hehpih nasepna, pawlhuai-itna ateenna hithei den hi.12 Pilna leh itna tawh innkuan uk inla, sikciang vik kei in. Itna tawh aki-uk tate in thu mang nuam zaw hi. Na tate hihtheih sunsun pahtawi sak-in. Ahihtheih laiteng alungnuam thei pen dingin nungta sak in. Alungsim uhah itna leh ngaihna tawh na kipaak sak nakleh thuman khaici vawh nading abawl nahi hi. Phawk dingin, Topa in leitang bek hilo, meei leh guah leh ahoih anuihmai khuavak, khaici apo sak leh ateh apung sak nate zong hong pia hi. Natate in tai ding leh puahphat ding bek hilo, tha piak, pahtawi, leh khuavak apiang sak migi kammal zong piak ding ahi hi.13\nInnkuan sungah kitotna omsak kei-in. “Ahizongin vantung pan-a pilna in siangtho a, kilemna piang sak a, migi in, kilem sak baih a, lai-natna leh gah hoih, et tuam neilo, leh kineihna om saklo hi. Kilemna abawlte in kilemna tawh dikna gah tuh hi.” Innkuan sungah migitna leh kilemna ki deih hi.14\nItna Khau in Hen.—Innkuan kikhihna-in leitungah akinaipen, zianem leh asiangthopen hia, mihingte thupha apia dingin Pasian’ geel ahi hi. Sepding theisa in pilvang leh Pasian kihta-a kiteenna in thupha ahi hi.15\nInn in ki-itna mun, nu leh pate leh tate lungsim 19nemsak leh ki-apsak huzaapna aluan nadinga Pasian’ vantungmite tenna,mun ahi hi.16\nInnte Bethel hidinga, lungtangte biakinn hiding hi. Pasian’ itna adeih lungsimah kilemna oma, khuavak leh kipaakna omding hi. Innkuan sungah Pasian’ itna kizel in, “Topa in bang hong gen hiam” cih dong den ding hi.17\nChrist Tenna Tawh Innkuan Christian Suak.— Itna, hehpihna, leh ziadam aomna inn pen vantungmite hawh nopna, leh Pasian’ min akipahtawina mun ahi hi. Neulai leh khangno hun in phatak-a ki-ukna-in ahuzaap Christian inn pen leitung siatna panin akikem sitset hi hi. Tuabang innte-ah tate in aleitung nu leh pate leh vantung a Pa uh ait dingin akihuzaap hi.18\nNgeksen hun panin khangnote in leitung leh amaute kikal-ah bittakin kidalna neiding uh hi. Tua hileh siatna in amaute sukha loding uh hi.19\nChristian innkuante-in, vanglian Christian’ huzaapna lei maitangah pulaak hi. Siatnate panin nu leh pate in innkuan akep ding uh phawk sak hi.20\nTopa sungah sianthona in innkuan sung huzaap ding hi. Nu leh pa leh tate-in Pasian tawh kipawl dingin kipantah ding uh hi. Amaute’ zongsatna leh agamtatnate Pasian’ deihna tawh akihual dingin ngimding uh hi.21\nInnkuan kizopna-in khat leh khat sianthona tawh huzaap ding hi. Pasian’ deihna tawh akip Christian innkuante in Christian’ zia le tong nei sak hi. Pasian’ itna siangtho bekin miihingte hong kem ahihmanin, nu leh pa leh tatein kipumkhatin Pasian’ na semding uh hi.2220 Christian innkuan sungah sep masak ding thu-in, Christ ie Khasiangtho eite tawh omkhawm sak dinga, innkuansunga mimalte in amaute singkhuam puain, Jesu’ makaihna nung zui ding uh hi.23\n2. INNKUAN LAM NADING THUGUMTE\nLeitungah Iplah Huaipen Mun.—Tate’ masuan nopsak leh lunggulhnate kepcingsak dingpen nu leh pate’ vangikpi ahihbanah, aiplahhuai penin bawlding zong kisam hi. Hihin sum le paai, inn le lo tampi angah sangun thupi zaw lai hi. Inn sungah khuavak kitatsat sak ngeilo ding uh hi. Innkuan avei dan uhpen tate’n hinpih den ding uha, agol uh ciangin aneu lai hun vua inn in vantung tawh akibang kilemna leh lungnopna mun ahihlam nunghei kik thei ding uh hi. Akhancin uhciangin, anu leh apa ahehnem leh thupha apia theite hikik ding uh hi.1\nTate’ adingin inn pen leitungah a iplahhuai bel mun hiding hi. Nu’ omna in alian pen iplahna hiding hi. Tate in a ithuai leh athei thei pianzia nei uh hi. Amau pen baih takin kilungdamsak thei a, baih takin kidahsak thei hi. Madam takin, itna kammalte leh sepna tawh uk le-uh tate pen nute in alungtang tawh khihcip thei ding uh hi.2\nSiangtho, Kician, Khilsiam Ding.—Sianthona, leh kiciatnate in innkuan ki-zek nadingin thu phamawh ahi hi. Nu in anuntakna ah tate’ pumpi taksa, kha lam leh laisinlam khantohna mangngilh liangin athupi innsung nasepte vaihawmin, leh inn’ na-ah akipum piak ciangin, adah huai khialhna abawl asuak uh hi.3\nThu-umte in azawng uh zongin, mimai a hia, a inn vuah ahizongin nin-in, leh polhteh in om ngeiloding uh hi. Manpha takin anungtalo leh sianthona aneilote 22thuhilh ding ahi hi. Sang in asiangtho Pasian aitang-in kha\nnuntaknaah asiangtho ding, tua sianthona pen nilkten puansilh dongin akilang sak dingin hilhding hi. Tua hileh thumaan in nuntak kikhelna piang sak-a, kha nuntakna leh ci-le-sa duh leh dahnate sawpsiang sak khin ahihna vantungmite in muhsak ding uh hi. Thumaan sangkhin napi-in nikten puansilh, kim leh pam nuntakzia ahi-a kampau ahizongin, kikhelna aom tuan keileh, Jesu Christ adingin nungta lo, amah leh amah adingin anungta hilel hi. Tuate in Jesu sungah athakin pianthakna ngahlo uha, sawpsiangna leh sianthona dawl kha nailo hi.\nAkitangsamlo kizep kipuahnate zatloh ding hinapi apuatham kipuahna pen awlmawh lohding hilo zel hi. Inn sunga aom mimalte leh inn mahmah zong siantho leh iplahhuai tak-a puah ding ahi hi. Mite’ genban in aomlo dingin khangnote hilhding thupi a, Pasian leh athu maan zahtakna tawh puatham kipuahding kisam hi.4\nSiantho’ ding kinlohna in natna asam ahi hi. Ahang omlo-in natna hong lut lo hi. Siangtho leh cidamhuai akisa khua-neute leh khuapite ah cisa natna piangin ahihkei leh pumpi suksiatna piang hi. Natna leh suksiatna athuak mitampite in huih lakah anatna uh kithehthang sak-a, akim khua leh innkuante in zong dik kha uh hi. Sianthona-ah apolhteh nahangin natna piang ahi hi.5\nInnkuan Nuam adingin Khilsiamna.—Pasianin 23kitumkakna, ze-manna, leh hisitset lohnate ah lungdam lo hi. Hih kiciatlohnate in siatna hia, hih sitsetna adeih pasal, aki-uk tate, leh akikhilsiam innkuante in apolhteh zi tungah itna khahsuah zo uh hi. Hih sitsetna, innkuan’ vang kepcingna, ukna aneilo numei-in, zi leh nu ahi dingin inn nuamsak leh lungkimna pia zolo hi. Hih thute ah akicingtaaklote in hih thuah pilna alak ding uh hia, akisapna pen munah akipattah thak kul uh hi.6\nKuhkalna leh Vilna Kikopding.—Topa’ tungah siit neilo-in kipum-apna ihneih ciangin innsung nasep maimaite nangawn athupitna kimu dinga, Pasian’ deihna tawh kituakin ihsem khiazo ding hi. Mihing’ Tapa ahong paiding vil-in ih ngak dinga, ihkuhkal ding kisam hi, ih sep kawmin ngak kul hi. Kuhkalna leh vilna akikop ding ahi hi. Hih in Christian zia-le-tong hong tawikim dinga, pungsak ding hi. Thu dangdangte nusia in, thungetna, Laisiangtho simna bek sem-in, khalam ki-apna ahong nawngkai sak nasep manlah a buainate nusia ni, cih ding hituanlo hi. Ngakna leh vilna leh sepna akihual khawm ding ahi hi. “Nasepna ah thadah lo-in, kha\nah khanglo in, Topa’ nasem ni.”7\nNasep Atawmsak Inn Vanzat Leei in.—Innkuan tampite’ zi leh nute in amah leh amah akhua muhna azai nadingin laisim hun ngah lo, apasal tawh kikhawl manlo, atate akhantoh nadingin kizopna nei manlo uh hi. Honpa tawh kinai in akilawmtat nading hun ngah zolo uh hi. Damdamin ahun leh atha neih teng innsung nasepna ah 24kibei-in, zatna tawh abeimang ding nate tawh kikaiawk uh hi. Innkuan sungah lengla bang ahihlam akitheih ciangun zekai luata uh hi. Asiangtho, asangzaw nuntakna ah tate akhangkhan ding hun manpha khahsuah uh hi. Innkuan alamte in pilvang takin ngimna nei uh hen. Innkuan nuam ihlam nadingin tup leh sawmna nei ni. Cidamna apung sak, leh innkuan vangik azang sak inn vanzatte neih nadingin hanciam ni.8\nNasep Aneu-pen Nangawn Pasian’ Nasep hi.— Sepdinga aphamawh kuang sawpna, sabuai zutna, cina kepna, anhuan, puansawp nate in kha tawh akisai athupi nasep ahi uh hi. . . . Eite lakah khat in aneu pen nasep asep ding hia, tua nasep asemte in akisam leh vang anei nasep asem hi in, leh amaute nasepnaah aniampen ahihangin Gabriel in kamsangte kiangah ahong pai-nasep zahin athupi na asem uh ahi hi. Ih masuan tekah vai akuan ih hi hi. Nupite in innah seploh aphamawh inn nasepte semin, vantungmite bang mahin kuhkalna, itna, thumanna ih lahkhiat ding ahi hi. Pasian’ deihna tawh kituak in nasep na-in vang nei, pahtawihuai hisak hi.9\n3. ETTEHDING EDEN INN\nPasianin Mi’ Inn Masa Bawl.— Pasian mahmahin nu leh pa cilte’ adingin Eden huan inn nabawl sak hi. Mi- in adeihtheih nakhempeuhte bawlin akidimsak khit ciangin, Amah in, “Eite lim leh meel leh Ei tawh akisuun dingin mi bawl ni” naci hi . . .\nPasianin hih ahoihpen leh bawl khempeuh lak panin akhakna tawh lungkim a, akicing leitungah ateeng dingin akicing mi bawlding nageel zo hi. Ahizongin mi in amah kia aom ding pen Pasian’ ngimna hilo hi. “Mi in amah kia aom ding hoihlo hi; amah ading akituak huhding khat kabawl ding hi” ci hi.1\nPasian mahmahin Adam ading lawm pia hi. Amah tawh lawm dinga akituak, akithuahpih ding, itna leh heh pihna ah pumkhat asuak ding numei khat pia hi. Adam pang panin akila nakguh panin Evua kibawl a, Adam’ lutungah atuang ding hilo, Adam in khe tawh atuatcil ding hilo, amah tawh ding khawmin, it ding leh huai ding numei ahi hi. Pasal phel khat hia, guh pan guh, sa panin sa ahi hi. Numei in Adam’ pum dang khat hia, akizopna uh kinai leh ki-itna alak ahi hi. “Kuamahin ama’ pumpi mudah ngeilo a, it in kemcing hi.” “Tua hia, mi in ama’ nu leh pa nusia in, azi beel in, pumkhat asuak hi.”2\nPasianin Kiteenna Masa Pia.—Pasianin amasa pen kiteenna pia hi. Piangsakpa tawh kiteenna kipan hi. “Kiteenna in pahtawi huai hi.” Pasian in mi tungah apiak 26masak letsong ahi hi. Hihin Pasian’ hong piak letsongte lakah khat hia, mawhna ahong lutkhit ciangin Adam in Paradis kulhte pan hong pusuah pih hi. Pasian’ thukhun te phawk-in, thumanna tawh kitenna in thupha ahi hi. Hihin, asiangtho mihingte gui leh lungnopnate kemcing a, mi-le-mi kizopna ah kisapnate hong guan in, pumpi, ngaihsutna, leh kha nuntakna hong sanglap sak hi.3\nAdam’ khut sungah Evua apia masa Pasianin nalam dang masa ahi kiteenna napia hi. Lawm le gual leh gui le zaam akikaih khopna Cana ah Christ in Ama’ Nasep kipat nadingin, Ama’ photsa kiteenna nakip sak hi. . .\nGupna angahmite tawh akizopna lim ahidingin kiteenna abawl na tawh Jesu in kiteenna na pahtawi hi. Amahmah in mopipa hia, mo in pawlpi ahi hi, ateel tuamte ahi hi. “Nangmahin na hoih hi, ka ngaih aw; nang sungah paubanna khat zong omlo hi.”4\nKisap Khempeuh Kipia.—Lungsimin adeihtheih nakhempeuh tawh Adam ki-umcih hi. Vangliatna tawh akidim Eden huan ah mawhna leh muatna lim khat zong om lo hi. Pasian’ vantungmite in asiangtho nupate tawh suakta takin kimu kiho thei uh hi. Kipakna la asate in suahtakna leh Piangsakpa phatna la awi uh hi. Ziadam gansatein tua nupate tawh mawhna omlo takin kimawl pih in, athu mang uh hi. Adam in mipi cing mahmah a, Piangsakpa’ bawl lak panin ahoihpen ahi hi.5\nPiangsakpa leh amaute kikal ah khuamial zang khat zong omlo hi. Pasian pen amau’ thupha apiapa, leh Pasian’ deihna ah amau’ deihna akicinna hisak uh hi. 27Adam’ zia le tongah Pasian’ zia le tong kilang hi. Piansak na khempeuhte tungah Pasian’ vangliatna kipulak hi.6\nMi’ Lungnop Nadingin Nasep Kipia.—Pasianin ahoih na khempeuh a-itpa ahi hi. Ama’ khut panin apiang na khempeuhte tungah hih thu hong lak hi. Nu leh pacilte adingin ahoih Eden huan nabawl sak hi. Leitang panin singkung lianpipi nakhangkhia sak a, akimanna leh kizepna namcin piang khia sak hi. Paak hoih singkungte bawla, ahoihna atuam tek tawh leh anamtui paak vuite in huih lak zel uh hi. Ama’ bawlsa nate akepna tawh mi in lungnopna angahding Topa’ geelna ahi hi. Huan sunga aom kungte’ gahte panin mi’ deihna na lungkim sak hi.7\nHuan akem ding nasep Adam kipia hi. Nasep neilo in Adam lungkim theilo ding, cih Piangsakpa in thei hi. Huan ie ahoihna in Adam lungnuam sak mahmah napi, akicing lungnopna ngahlo hi. Thatang zangin alamdang pumpi satakte nasem sak hi. Nasep lohna ah lungnopna om hizen leh mawhna aomlo mi’ dinmun ah nasep kisam lo ding hi. Mi apiangsakpa in mi’ lungnop nading thei ahihmanin, abawl khit phetin nasep naguan pah hi. Ahong tungding minphatna, leh nisim an nek nadingin akisam nasepnain tua tokhompi panin hong pai hi.8\nChristian Innkuanin Pasian Pahtawi.—Innkuan sungah Pasian thu masapen ah akoih nu leh pate’ Pasian kihtakna-in pilna akipatna hi, ci in atate ahilhte in vantungmite mai leh mite maiah Pasian’ minthang sak uh hi. Amaute in leitung maitangahinnkuan vai khil sitset in, tate uk sitset in, Piangsakpa alangpan sak uh sangin itding leh athu mangding hi, ci-in hilh uh hi.\n28Tuabang innah Christ in leengla tanghlo in, innkuante’ min pen Ama’ min hia, zahtakin, pahtawi uh hi. Pasian omna innah vantungmite in omnuam sa uha, biakna, Laisiangtho, Piangsakpa azahtak dingin tate kihilh hi. Tuabang innkuante in kamciam “Kei ahong zahtakte Keimah in ka zahtak ding hi” pen amau adingin sang thei uh hi. Tuabang inn panin pa in nisim anasep ah kuankhia a, Pasian tawh akihona hangin alungsim uh nem in, ki- apna nei uh hi.9\nChrist eite tawh ahong omna bekin numei pasalte lungnopna pia thei hi. Nuntakna tui maimai khempeuh Christ in vantung leenggah tui suak sak hi. Tua ciangin innte in Eden munnuam, innkuan, leh vantung innpi ie lim hong suak thei pan hi.10\nNext post Lai Siangtho – Pasian’ thubu


url: =ZBA Facebook pan a kong Copy hi\nDear,Sia Sawm Lian,Sia Paul Thang Pi(Germany),Dr.Do Khan Khup,Sia Thang Lam,Sia Tuang Sian Lian(U Khai Pi),Sia Mang Suum,Lawm Pau Khan Khup(S'pore),Sia Andrew Kam,Pu Zo Khai,Sia Elzothanga,Pu Hang Khan Lian(Sia Lian)Pu Zo Lian\nMualliamsa hunte tungah ettehin,Zogam pallun thei nading kalthak suan ni\nTu 21st Century hun dong mim bang ih pianna leitang Zogam state omna,gamuk thuneih Kawlte khutsung aom states teng sungpan puaklo keei'a tulpan akaai leh azawng penpen khantona lamah atualniam pen khat dinmun aa kiom hi cih thu maizumna liang ding thu ahih khollo tei hang'kinial theilo in ih gam'a aom lai ih nu ih pa ih unau sanggam ,ih mipih tengin gamuk Kumpite pampaihna,thudonlona teng tu hun ciang dong mah bangkimah cimawk ,gentheih,liangvaihnate beinai tuanloin ih thuak laitak uh hun zong ahi hi.\nMualliamsa hun kum50val khin hun lai akipan mual hong khupsansa ih pu ih pi,ih nu ih pate,aphamsa khangsawn tuailai momno lia leh taangte'n ih Zogam leitang akhanto nading hun alam-et ngei ciat tei hangun,tuni hunciang mah ki lamdanna neucih khat zong omtuanlo ahih nathu thei tazen leuh ei anungta lai aminampih teng sangin lamdangsa thei lai dinguh zong ahi hi.Ih biakna uh kibanglo ahi gamuk Kawl kumpite thumang ding leh maivil dinga ih kithawi zawh uh kum 50val sungah ih mipihte khanto luat nading ih makaai ten zong na bawl zolo uh cih thu kimu thei lua liangta zong ahi hi.Pasian in zuah thu adeihlo cih gen tham thadah amu dah Pasian hina pi'n zuau thu leh dawithu tawh gam auk den gamukte thuman nading bek tawh kalma ihsuan nadinguh ih kihilh thapaih in,thumaan thutak adeih ih Pasian thu tawh kilehbul ahih man khanto nading kumkhua sawt hong suak ahi hi aci nuam ka hi hi.\nKawlgam sung Politics paidan en leng Kawl galkap kumpite thumanlosa ahih manin,agen ngam.alangpang ngam,ado ngam teng Kawl kumpi'n agam alei uh nasiatak puahsak zawsop uh ahihna ih mualgam dang teng en kei lai ni-in,hun khat lai ih Zomi pih CNFte bang Kawl galkapte tawh kikapna thauzang khatvei zong mek kha ngeilo,mi khat zong si ngeilouh hina pi'n ado ngama akipat ngam limlimna un Kawl galkap kumpite tungah amauh angsung noptuamna angah uh kipan ta ahih banah,Kawl kumpipa thudot(Advisor)bangin akiang naiah kikoih kik zawzen hi.Ih gennopna thu mipil vive na hih uh ciang khapkhat lah leng tongkhat amu ding vive nahih manun thei pah lel nuteh ci-ingh.\nAbeisa hunte kilakik theilo ahih teihang ihmipihte ding tu'a pan bekin abeisa kum50 sung akibawlkik theilo khialnate bang nawnlo in ih Kawlgam ama leh amah akikhel hun ngakngak thapai seloin ih mite akal suanpih leh alampui dingin,Pasian muanna tawh hangsantak,lungkialo,lunglauloa matnawt ciat thei dingin ih ngaisutsak dinguh hunta cih kei mimal muhna ahi hi.Mi khut tawh gulmat sawnlo leh kisikkik sawmlo'a ih kalsuan ding uh ahunin thugen ta ahi hi.Tun zong azekaai lam pawl kihita zong ahi hi.\nNote.,Kei namipih khat uh nongitna uh tawh,Feedback nong piakna hangun navekpi tungah lungdam thu hongko lailai nuam ingh.Topa'n thupha hongpia kikta uh hen!


url: =Peter Masa 1 | Siantongluan\nPeter Masa 1\nJesuh Khrih sawltak keimah Peter in Pontas gam, Galatia gam, Kappadosia gam, Asia gam, leh Bithynia gamah kithehthangin peemta-in a om mite kiangah lai ka hong khak hi.\nPa Pasian in ama ngimnasa bangin note hong teel a, note in Jesuh Khrih thu mangin, ama sisan tawh siangthona a ngahdingin a Kha Siangtho tawh note mi siangtho-in a hong bawl hi. Note tungah hehpihna leh nopsakna thupha hong tam tun semsem ta hen.\nI Topa Jesuh Khrih Pa Pasian tungah lungdam ni. Ama hong hehpih mahmahna hangin sihna panin Jesuh Khrih a thawhkik sakna tawh eite tungah nuntakna thak a hong pia hi. Tua ahih manin i lametna kiam ngeilo a,\nPasian in ama mite-a dingin a koih thuphate i ngahna dingin lamenin i om hi. Tua thuphate sia ngeilo, nin ngeilo, mual ngeiloin a om tawntungna vantungah note-a dingin a hong koihsak hi.\nNote upna hangin nitawp ni ciangin na ngahding uh hotkhiatna nomau-a ahihna a kilatsakna dingin Pasian in ama vangliatna tawh a hong kepsak ahi hi.\nTua ahih manin tu laitakin mite bawlsiatna a tuamtuam na thuak manun tawlkhat na lungkham uh ahi zongin hihbang thuakna hangin lungdamzaw un.\nHihbang thuaknate in a um takpi mah na hihna uh hong kilangsak hi. A siathei khamte nangawn, a hoih taktak mah ahi hiam, ci-in mite in mei tawh sin uh ahih manin, kham sangin a manphazaw note upna zong a kiptak mah ahi hiam, ci-in Pasian in hong sin ding mah ahi hi. Tua bangin na thuakzawh uh leh Khrih hong kilat Ni ciangin phatna, minthanna, leh pahtawina na ngah ding uh hi.\nAmah mu ngeilo napi-in na it uh a, amah mu ngeilo napi-in a thu umin kama genzawhloh zah dongin nakpi takin na lungdam uh hi.\nTua bangin na upna uh hangin kha thu-ah hotkhiatna a ngah na hi uh hi.\nKamsangte in hih hotkhiatna thu mah kanin ngaihsut belin nei uh a, Pasian in note tungah a hong piakding thupha mah, kamsangte in gen belin a neih uh ahi hi.\nKhrih in gimna thuakin, tua khit ciangin minthanna a ngahna ding thu Kha Siangtho in a gen ciangin, amaute sungah a om tua Khrih Kha Siangtho in kua a cihna hi a, bang hun ciang hi ding hiam, ci-in a kankan uh pen tuhun thu a gen ahi hi.\nVantung panin a hong kisawl Kha Siangtho vangliatna tawh thu a gen thupuakte tung panin na zak uh Thute mah kamsangte in a gen laitakun, tua a thugente uh amaute-a ding hiloin note-a ding ahihna thu, Pasian in tua kamsangte tungah a na genzo hi. Vantung mite nangawn in hih thute a theihtelnop khat uh ahi hi.\nTua ahih manin na lungsim uh ki-ukin a kigingsa-in om un la, Jesuh Khrih hong kilat ni ciangin na ngahding uh hehpihna thupha ngaihsutin nei un.\nPasian thu na mang un la, na theih nailoh uh hun lai-in na gamtat ngei uh bangin na gamta nawn kei un.\nNote a hong sampa a siangtho ahih mah bangin note zong na gamtatna khempeuh uhah na siangtho un.\nLai Siangtho sungah zong, "Keimah siangtho ka hih manin note zong na siangtho un," na kici hi.\nMi khempeuh amau gamtatna tawh kizui-in a kibang kimin thu a khen Pasian kiangah thu na nget uh ciangin, "Pa aw," ci na hih manun hih leitungah na om laiteng uh amah zahtakin om un.\nNa pu na pate uh nuntakzia, bangmahin a kimanglo nuntakna panin a hong suahtaksakna dingin Pasian in note man dingin a piak pen a man a kiam thei ngun leh khamte bang hilo a,\ntuuno bangin paubaanna a omlo, a manpha mahmah Khrih, biakna-in a hong kipiakna tawh Pasian in note a hong suaktasak ahi hi.\nPasian in hihbang dingin leitung pianma pekin Khrih a teelsa hi a, note a hong khualna-in tuhun nunung ciangin Pasian in note kiangah amah a hong lakkhia pan ahi hi.\nSihna panin amah hingkiksakin minthanna a pia Pasian, ama hangin muang thei na hih uh manin, na up na muan na lamet uh Pasian ahi hi.\nTu-in lungdamna thuman na zuihna hangun note kisiansuah khinin, na thu uppih mite uh lungsim tak tawh itthei khinta na hih manun na lungsim khempeuh uh tawh limtakin na ki-it un.\nA sithei nulepate sung pan hiloin a sitheilo nulepate sung panin a nungta tawntung Pasian thu tawh naungek bangin a suakkik na hi uh hi.\nTua ahih manin Lai Siangtho sungah, "Mihingte, lopa tawh kibang a, a minthannate uh lopa pak tawh kibang hi. Lopate vulin pakte pulh a,\nahi zongin Topa thu kip tawntung hi," ci-in na kigelh hi. Note kiangah a hong kihilh Lungdamna Thu pen tua Topa thu ahi hi.


url: =Dahpa Tangthu – Zomi Creation Story ~ Rev. Gin Khan Nang :: ZOMI DAILY\nposted on 15 December 2015 at 10:38 pm Lomkholna: Article, Ginkhannang\nDahpa Tangthu – Zomi Creation Story\nDahpa in lo a kuan nuam kei a, a innkuanpihte in a tai zel uh hi. Zingsang tunga ah tai uh ciangin, “Tu ni-in kuan mah ning in, hi cih khawh ning,” ci-in a tap tung teng uh a tu tawh a kal hi. Zingsang an neek khit ciangin, a innkuanpihte kuan masasak a, amah a nunung hi. Zu beel tung khatin lup sim a, pial khangah puan a khuh khit ciangin, amah zong kuan hi. Khua gal a tun’ ciangin “Hawi” ci-in dawng zelzal a, “Innah mi khat in hing sam” ci-in a ciahkik hi. Inn a tun’ ciangin, “Mi ih sak leh zubeel hi khong veh e,” ci-in a leih pah a, a ne hi. Lo a kuan nawn kei hi.\nInnkuanpihte in, a taitai uh a, a sawtpi ciangin Dahpa a lo uhah a va kuan hi. Sun nilohin lo a kho a, nitak ciangin a ciah hi. A zing ciangin kuankik leuleu a, ahih hangin a lopa khawh khiatsa teng na pokik a, khawh loh a bang hi. Sun nilohin khokik leuleu a, nitak ciangin a ciah hi. A kuankik ciangin a khawhsa teng khawh loh a na suak pahpah hi.\nTua bangin ni tampi a pian khit ciangin Dahpa in, “Bang thu hi peuhmah hiam? Pang ning,” ci-in a pang hi. Dawite khat in lo lai-a vakin, “Dahpa lo khawh sa khawh loh bang hen,” ci-in khuang khat a tum hi. Khuang a tum ciangin, lopa a kikho khiasate tho nainai uh a, a hingkik hi. Dahpa in zong gemgemin dawipa a bawh a, a khuang a sut hi.\nDahpa in khuang a ngah khit ciangin, “Ka lo cingpi khawh sa suak hen oh,” ci-in khuang a beng a, a lo cingpi-in khawhsa a suakkik takpi hi. Tua khit ciangin an minsa a ngen a, a om takpi hi. Tua khit ciangin an minsa a ngen a, a kiangah a om pah a, a ne pah hi.\nDahpa a khuang tawh a innah a ciah a, a deih peuhpeuh khuangtum kawma a gen ciangin a om lualua hi. Sawt loin amah a hau mahmah hi.\nTua ciangin Dahpa zu nung a, mihing ganhing zusa vasate khempeuh zong a sam hi. Ni sagih tawntung sa go, sane, zune-in a lamlam uh hi. Sa a muat lohna dingin khua dam a ngen a, tu dongin kum simin Phalbi khua dam hun ih nei hi. Zan ciangin a lamna dingin khuavak a ngen a, khapi a piang hi.\nTangteuh sasem ahi a, sa lak a bualbualna-in tu dongin a ci pumpi a zol hi. Baibek gual nuam lua kisa-in vok gawl dawn a tuang kawma a lam leh kia a, vok gawl dawn hiam in a nel a sun sisan a, tu dongin a san lai hi. Thankik in a mei tawh thang a siah leh sakhi khat awk a, sakhi in a lehlamin a tai pih hi. Tua ahih manin “Thankik” kici den hi. Bui in khuang tumin lam a makai hi. Thankik a muh ciangin a nuinui a, tu dongin a mit a vung hi. “Nuinui kei un la, na khuang uh tum un la lam un,” ci-a Dahpha in bui a tai leh, nuak a, a khuang tawh a kua-ah a ciah hi. Kuammah in a sam kik zo kei hi. A sawt ciangin bilpi va pai a, “Bui aw, pu Dahpa in, “Tu a hong pai kei leh, a kua-ah tui sa sung ding hing,” ci hi a ci a, a va khem leh tak sanga, khuang la-in a pai kik hi.\nNi sagih khit, zunun a ven ciangin Dahpa khuang dol lua a, nisa-ah a pho uh hi. Ni in deih gawhin a guk sak hi. Dahpa in, “Ka khuang ka lakkik zawhna dingin tau sang ka lam ding hi. Mihing ganhing, zusa vasa, miksi thovai in hing awi un,” ci-in tuate khempeuh a bia hi. Ahih hangin leikha a bia mangngilh hi. Tau sangpi a lam ciangin, leikha in a bul na nene a, a tuk hi. Dahpa zong a si ta hi.\nTheih huai: Hih tangthu panin leiutng nate hong pian khiat dan Zomite upna zia hong lak hi. Pasian in om hen a cih ciangin a om mah bangin Dahpa in zong om hen cihte om takpi hi ci hi. “Creation Story” kici thei ding hi.\nPrevious: Immanuel hong piannading thu ~ Hau Za Cin\nNext: Khangluite Thuzek Nampuanthu


url: =Zomi Nam Ni 2017 Malaysia ah lawhcing takin ki bawlthei :: ZOMI DAILY\nposted on 25 February 2017 at 11:39 am UTC+9:30 Lomkholna: Malaysia, News, Zomi, Zomi Nam Ni\nZomi Nam Ni 2017 pen kumdang te bangmah in Kuala Lumpur khuapi sunga om Chinwoo Stadium ah nopci takin kibawl hi. Hih pawipi sungah Rev. Suan Cin Hau (IZCC-Pastor) in hun hong makaih hi. Tuasung ah la hong makaihsak teng IZCC pawl pi pan Muantuang, MZCC pan Haunu, MBF pan Lunlek, CMF pan Cingboih, ZAC pan Nuucing, ZCF-Kota Damansara pan Alex Muang, ZCF-Canaan pan Marry Nuam te a hi uhhi. A kizomin Rev. Suan Cin Hau in music tumte maitang lahna hong nei hi. Zingsang 11:00 lian ciangin “Tuun Sung Khat Pan Piang” cih la sa ziahziah in hunte kipan hi. Rev. Dai Sim Mang (ZEM-Klang Pastor) in kipat na’ng hun ap thunget na hong nei hi.\nTua khitciangin Zomi Nam Ni Committee President Rev. Gin Do Khup (ZCF-Kota Damansara Pastor) in thukong honna hong nei a, “Tuni 69 vei Zomi Nam Ni muakna ah Australia pan hong zin Dr. James Suan Za Dong, Singapore, Kawlgam leh mun tuamtuam pan hong paite kong muak uh hi” ci in thukong honna ah hong gen hi.\nTua khitciangin Kuala Lumpur Methodist Collage pan Pastor Micheal Moey in Ruth Education Centre Zomi sangnaupang tengtawh Choir dawng nih tawh Zomi Nam Ni muakna hong nei uhhi. 69 veina Zomi Nam Ni a zin mangpi a hong pai Dr. James Suan Za Dong in thugenna hong neih ma-in Rev. Gin Do Khup leh Rev. Thang Do Khen te in ngeina puan “Tanghciing” silh sakna hong nei uh hi.\nZin mangpi Dr. James Suan Za Dong in Zomi nam ni I omna sung pan Zomi leh Chin cih tel genna hongnei hi. Zomite ei leh ei ki uk nuam I hihmanin Sengam pan kawlgam tua pan khamtung gam kitungto hi. Khamgtung gam nagawn ah siahtung, siahphei bei nang ahanciam mahmah Pu Song Theu in hong pankhia hi. Kawlmite in zong Mangkang te ukna nuamsalo uh ahihmanin kawlgam sung minam tuamtuam kikum in, mikang ukna pan suaktak na’ng ci in, ei Zomi te 3 vei kihel in 20 February 1947 kum in Panlong thukimna ah minthuhna nei hi. Zomi Nam Ni 1951 kum pan kipan “Phuan” ahih hang 1947 kum hisak ni cih kipsakna kinei hi.\nChin leh Zomi cih lamdanna\nChin cih pen tangthu upna, midang te hong sapna, ei leh ei kigen ngeilo\nZomi cih pen mikang, Sente in hong ciaptehna uh hi.\nZomi cih neusak lo a, tangzaitak leh hangsan takin genkhia ding hihang.\nMinamdang te lak ah ei Zomi mah hampha pen hi hang,\nLai leh pau ah mihampha pen hihang ci-in Zomi leh Chin tawh kisai telgenna hong nei hi.\nTua khitciangin UNHCR pan Miss Joanne in thugenna tomno hong nei hi. “Minam thupi sak nahih na uh, haksatna sungah kihuai zo na hihna uh tuma kum 10 lai in kong theihsa nahi uhhi. Hong lungdam pih mahmah ing ci hi. A kizom in kawlgam sung a minam tuamtuam te amau geinapuan ciat tawh kilakna Zotaang leh Zolia te in hong nei uhhi. Minam tuamtuam kilahna khitciangin lasakna 2016 kum a Idol a khatna Lia Sian Hoih, a nihna Stephen Muan leh a thumna David Kiim in hongnei uh a, tha kingah mahmah hi.\nAzom in Zomi Ebenezer Malaysia-Klang pan khangnote in lamna hong nei uh a, a zom ah 2014 Malaysia Zomi Idol a thumna Suummuan, a nihna Siancin leh a khatna Kiithang te in lasakna hong nei to uhhi.\nTuakhitciangin 2015 Malaysia Idol Kikim in hong zomto hi. Azom in Zomi Nam Ni Committee Secretary Sia Khoi Sian Tuang in lungdamkoh thugenna hongnei a, “Khua kipawlna, pawlpi leh mimal tungpan sumtha tawh mapanna, zinmangpi Dr. James Suan Za Dong amah leh a mah lamsap kisik a hong paina leh Music tumsiam Sia Gin, Chitkhai, Mamang leh Cinpi te tawh ih Zomi Nam Ni a ding I hihtheihna ciatpan mapang khopna te lungdamna thu hong gen hi.”\nTua khit ciangin ZEC-Maharajelela pan ngeina lam lahna hong nei uhhi. A zomah Pu Lengtong Pauno in Zomi ka hi cih teti panna leh lasakna hong nei a, “Nimna dildial, So na vingveng” cih la tawh zong hong zomto suakin tha kingah mahmah hi. 2017 kum Zomi Cup Volleyball leh Football gualtungtuangte letsong piakna kineito a, Volleyball a nihna Darkhai, a khatna Ngente in pahtawina hong la uhhi.\nZomi Nam Ni video tuamtuam\nA zomin Football pahtawina ah Goal tam khumpen Thangno (Tuipiteam) leh Kap Thawn Lian(Anlanghteam), Alai ah kimawl siampen Pau Kam Cin (Ngente Team), Goal pang siampen Kap Sawm Cin (Anlangh), Nungdal siampen Mung Suan Sang (Anlangh) Maitai siampen Kap Sian Ong (Tuipi Team), Kimawl siampen Mung Kap Thang (Anlangh Team) te a zomzom in pahtawina kipia hi.\nFootball ah a thumna angah Kapteel, Anihna a ngah Tuipi leh Champion a ngah Anlangh team te pahtawi na kipia to hi. Tua khit ciangin Pu VC Mang in lasakna hong nei hi. Mipi in tha kingah mah mah hi. Tua khit ciangin Mipi khempeuh din sa in “Lunglua lo aw Zogam lei aw” cih lasa in Zogam itna leh lungzuang kawmsa in kisa a, 2017 kum a 69 veina Zomi Nam Ni nuamtak in kizai zaihzaih hi.\nRev. Dr. Nang Lian Khual in thupha piakna tawh Zomi Nam Ni hunte kiman bawl a, ciah nuam nai lopi mah in kiciah hi.\nRecord: Rev. Dal Za Cin (Kuala Lumpur UPC)\nPrevious: “A si masa puan tuam tang” ~ Tual Khan Suan\nNext: Saddam Hussein inzong “VX nerve agent” tawh mi tultampi thatngei ~ ZD\nKuala Lumpur khuasung nasepna khatah leitoset Excavator in nasemkhat denglum


url: =Michelle Mason Peplum Top in Black | REVOLVE\nUnfavorite Mason by Mason by Michelle Mason Peplum Top in Black in Black\nRevolve Style No. MASO-WS105\nManufacturer Style No. M-2529


url: =Ciimna in, Hauhna leh Pilna puaklah salo :: ZOMI DAILY\nposted on 12 December 2018 at 7:21 am Lomkholna: Article, Nantalsuan\nLeitung mihing te’ Ciimna ih neihloh man-in Pilna, Hauhna leh Zaliatna te kipualah pahpah hi. Tunung lamdeuh-in eimi khat in, “Thu ih ngetciang’ Pilna leh Hauhna bek ngenlo in Ciimna zong hel hamtang ding kisam,” ci-in lai na-at hi.\nCiimna(Wisdom) pen ih biak Pasian khiang pan hong pai a hihi. Sanglai-in mihingte’ pilna, hauhna leh ciimna hong theisak khamah ding hi. A hizong pianpih Ciimna ih neih keileh bangzah pil-in, lian-in, ih hau phialzong a bucing nuntaakna tawh ih kigamla semsem thei hi.\nKhanglui ih pu ih pa te’n sangkahna laitan a neihloh-uh, laitawh a ciapteh loh-uh hang, leitung nuntaakna ah zuihding pelhdingte ngeina leh thukhunte’ lungsim-ciimna tawh ciamteh-in, ciing-in, a na zui uh hi. Christian ih suahciang pawlkhat in, tuathu telgailo pi dawivai-khangluivai cihsan ziau mawk uh hi. Khanglui te’n a hinglaite genvetloh misi nangawn it-in, nitawn khatawn in na ompih mai-uh hi ven.\nTulai pawlkhat te’n leitung minthanna leh liatna bek mitsuan in, munlehtual leh Pasian bawlsa mihingte’ thusimlo ngam lel uh hi. Christian nuntaakna tawh kituaklo in, gamta nungta napi’uh Chrisitian mah kici uh aa, a huangsung ommah in kingaihsun veve uh hi. A taktak in a thu ih zuihkei leh huangpua-ah a om kihi gige hi. Kipawlna thu-khun zuilo in, a gamtata te langpang- ciampeel hilel aa, thusim masak huailo hi.\nRome ah ih omciang Roman te bangin gamta ding kici hi.\nGalkapte’n tudongciang Kawlgam a ukzawhna uh pen, a hoih/kei zong tungsiah thu leh galkap thukhun a zuihzawh man uh cileeng kikhial lualo ding a hihi. Sepna bawlna khat peuh ah rule&discipline (Siimian siikaan) a omkei leh sauvei kimanglo a hihi.\nGuta migilo te zong sauvei a nuntaaknop-uh leh pawlkhat leh pawlkhat kizahtaak in, a mauhuang-sungtek ah a gamtat-uh kul kici hi. Tuabang hilo-in kigalbawl kidobawl le-uh khekhap kitheitek-uh a hih man-un sibaih mangbaih ding uh hi. “Deeklam tuktum zong galsuak thei” ki-ci aa, “A puallam galsang-in innsunggal lauhuai zaw” zong kici hi.\nA picing minam-in ih nuntaaktheih nading-in, eima suaktakna bek enlo in, mihing khat leh khat kizahtaak ban-ah, kipawlna leh thukhun te zahtaak photphot leeng Ciimna tawh kalsuan minam kihi peelmawh ding hi. Tagah bang-in zahtaakbei, hong hilh ding, ih zuihding ngeina leh thukhun neilo minam ih hi kei hi.\n“I am a freeman until my freedom of choice impacts the freedom and right of others in a negative way-Midangte’ ka nawkkhak mateng’ a suakta mi ka hihi”, cih phawkding leh nuntaakpih ding ih kisam phadiak hi.\nKawlte’n zong saibang-lungmawlna pen Ciimna a kici sektawh lamlak leh kepding kisam na ci uh hi. Mite’n mithupi migina a cih uhciang pilna leh hauhna hilo-in bangzah ciim cihtawh na ciangtan uh hi.\nZomite’n gawlkhau khih a kullehzong khihzaw phial in, Pasian CIIMNA ngahciat ta uh hen. Tua hileh, buailohding te tawh buailo-in ih biak Pasian zong lungtaisak zaw ding a hihi. Nantal’suan\nPrevious: Bang mu na hiam?\nNext: Amun tektek mahah om inteh ~ Dong Mung\nTg. Kheen Nang (Joshua Kheen Gualnam: Kum 50) Vaaiciahna\nKhuado Pawi ah sapna ~ Florida Zomi Innkuan


url: =ZAM Thupuak :: 02 October 2016 :: ZOMI DAILY\nZOMI LEAGUE KIDEMNA NUAMTAK IN KIZO THEI :: Zomi khuado pawi muakna leh kiawmtak na in kibawl Zomi League 2016 pen September 29-30 ni (2) sungin Astaka Sport Complex ah nopci tak leh picing takin kibawl thei a, pawlpi 11 pan team (12) kidem thei uh hi. Honpawi ni in Sia Mung Thawn Khai(Myanmar National Co-ordinator, OM) in thugen na tom khat hong nei thei hi. Footba team te pen (1) ZCF-Canaan, (2) ZCF-Kota Damansara, (3) ZCF-Kajang, (4) ZCCM (A), (5) ZCCM(B), (6) ZAC, (7) ZEM, (8) IZCC, (9) BCC, (10) MBF, (11) MMC, (12) MLPP cih teng kidem uh hi. Tua sung pan ZCF-Canaan in Champion hong ngah in kum (2) kizom a ngah na ahihi. A nih na ZCCM(A) te in hong ngah in a thumna ZAC te in hong ngah uh hi. Kimawlna lam ah a siampen te zong phatawina kipia a, Top scorer pen Thang Kung (ZCF-Canaan) in Goal 12 tawh hong ngah in, Best Goal Keeper pen Khen Sawm Kim (ZCF-Canaan), Best Defender pen Pau Tul Khai (ZCCM(A), Best Midfielder pen Cin Suan Mang(ZAC) leh Best Player pen Cin Pum Khai (ZEM) te in hong ngah uh hi.\n1. IZCC Pawlpi RM300\n2. ZCF Kajang RM300\n3. Thalmual Innkuan Malaysia RM200\n4. Buanli Khua kipawlna RM200\n6. TaaklamKhua kipawlna RM200\n7. Mualbem Khua kipawlna RM200\n8. Old Darkhai Khua kipawlna RM200\n9. Pimpih Khua kipawlna RM200\n10.TuitangzangKhua kipawlna RM200\n11.ZozangKhua kipawlna RM200\n12. PangzangKhua kipawlna RM100\n13. Manna Zomi Christian Church RM300\n14. Cikha khua kipawlna RM200\n15. Anlangh Khua kipawlna RM200\n16. Kansau khua kipawlna RM200\n17. Dimlo Khua kipawlna RM100\n18. Vangteh Khua kipawlna RM200\n19. LuangeLKhua kipawlna RM100\n20. Tuisau Khua kipawlna RM200\n21. Mualpi Khua kipawlna RM200\n22. Bapi Khua kipawlna RM100\n23. Chantagyi Khua kipawlna RM100\n24. Lailui Khua kipawlna RM200\n25. Zomi innkuan Rawang RM200\n26. TuilanghKhua kipawlna RM200\n27. Tedim Suangpi khua kipawlna RM200\n28. ZCCM RM300\n29. Tuimui Khua Kipawlna RM100\n30. Suangsang Khua kipawlna RM200\n31. Tungtuang Khua Kipawnan RM100\n32. Lamzang Khua Kipawlna RM200\n33. MLPP Pawlpi RM300\n34. Kaptel Khua Kipawlna RM250\n35. BCC(Songailong) pawlpi RM200\n36. CMF Pawlpi RM200\n37.Tualzang Khua Kipawlna RM100\n38. Laaitui Khua Kipawlna RM200\n39. Saizang Khua kipawlna RM200\n40. Saipimual Khua Kipawlna RM100\n41. Muizawl Innkuan RM100\n42. Zion-UPC pawlpi RM200\n43. Adonai-ZCF Pawlpi RM300\n44. Mualnuam RM200\n45. Sezang Innkuan RM200\n46. Phunom Khua Kipawlna RM200\n47. Thangnuai Khua Kipawlan RM150\n48. Pangsak Khua Kipawlna RM100\n49. Thangkai Suangpi RM100\n50. Haupi Khua Kipawlna RM200\n51. Vongmual Khua Kipawlna RM100\n52. Tuitawh Khua Kipawlna RM100\n53. EBC-KL RM300\n54. Ngennung Khua Kipawlna RM200\n55. Sunway Emmanuel RM200\n56. ZCA RM300\n57. Ngalzang Khua Kipawlna RM100\n58. Ngalbual Khua Kipawlna RM200\n59. Singzung Khua Kipawlna RM100\n60. ZCF-Canaan RM300\n61. Mualzang Khua Kipawlna RM200\n62. Takkhawl Khua Kipawlna RM100\n63. Shalom Christian Fellowship-KD RM300\n64. Sunway MBF RM300\n65. Suanghoih Khua Kipawlna RM200\n66. Zampi Khua Kipawlna RM100\n67. ZEM pawlpi RM300\n68. Lailo Khua Kipawlna RM200\n69. Heilei Khua Kipawlna RM200\n70. Ciingpikot(Keizang) RM200\n71. Pyidawtha Innkuan-Malaysia RM100\n72. Phaiza Khua Kipawlna RM200\n73. ZCF-Kota Damansara RM300\n74. Lalta Khua Kipawlna RM200\n75. Tanzang Khua Kipawlna RM200\n76. Muallum Khua kipawlna RM200\n77. TCBC Pawlpi RM100\n78. Tuithang Khua Kipawlna RM200\n79. Phaileng Khua kipawlna RM100\n80. Zaang Singgial Khua kipawlna RM100\n81. Sim Suangzang Khua kipawlna RM250\n82. Tauleng Khua kipawlna RM200\n83. Grace Gospel Assembly RM200\n84. Buan Khua Kipawlna RM100\n85. Lingthuk Khua Kipawlna RM100\n86. Singunau Khua kipawlna RM100\n87. Tuipi Khua Kipawlna RM200\n88. Teeklui Khua Kipawlna RM100\n89. Dimpi Khua Kipawlna RM200\n90. Suangphei Khua Kipawlna RM200\n91. Shalom Christian Church RM100\nKhuado Committee 2016\nSRBA pan siate ZAM zum ah hong hawh uh :: 25/06/ni sun in SRBA pan Rev.Hang Khan Mang@ Sia Hang Pu (Thuklai) leh Rev. Langh Go Laang@ Laangpu(Mualpi) te ZAM zum ah hong hawhin kimuh khopna kinei thei hi. Topa’n sia te thupha hong piak sakin hongzat sak semsem ta hen.\nOperation mobilization (OM) coordinator zum ah hong hawh :: Sia Mung Thawn Khai (Myanmar National Coordinator –OM) Malay -sia hong zin sungin ZAM zum ah hong hawhin mailam ah nasep khop theih ding leh sepzia ding tampitak ho limna banah thunget na zong hong neihsak ahih man in kilungdam mahmah hi. Topa’n thupha hong piak sak ta hen.\nRev. Khai Khan Zam leh a lawmte ZAM ZUM AH :: Rev. Khai Khan Zam(Tuimui), makaihna tawh Rev. Cin Sian Mung(Zangtui) Immanuel Pawl pi Kemsia,GS-ZBCM Heilei, Pastor Zam Za Niang-(Lingthuk), Munlai Tahan Agape-Secretary Women KZBA, Siamah Niang Ngaih Mang-Suangsang, Rev. Pau En- Shalom Christian Church Songgailong, Siamah Niang Sian Dim (Tonza -ng) Amen immenual Yangon te in Malaysia leitang a om Zomite a ding veina lianpi tawh thungetna ZAM zum pansan in hong neihsak theihman un lungdam na kongko uh hi.\nZomi Idol Malaysia 2016 :: 24 September 2016, 11AM in Sunway Emmanuel Biakinn ah Zomi Idol kidemna mi 30 lak pan Top 20 telkhiat na kinei hi. Biakinn hong kawm Sunway Emmanuel pawlpi,Sia leh Upa teng tungah lungdamna hong ko ung.\n08 October 2016 zingsang nai 10AM in Sunway MBF Biak inn ah Top 10 telkhiat na leh Top 5 telkhiatna kinei khawm ding hi.\nTop 20 Zomi Idol teng\n1. Stephen Muanpi 11. DZ Cing Cing\n2. Chris Lianpi 12. David Kiim\n3. Sian Hoih 13. John Muang\n4. Stephen Tungpu 14. Kii Kip\n5. Dim boih 15. Zen Pau\n6. Itno 16. Thangpu\n7. Haupi 17. Langhno\n8. Dimno 18. Mangpi\n9. Zam Tuang 19. Taa Mang\n10. Lampu 20. Philip Kappi\nInsurance card ki ngah thak\n1. Khup Sian Mung 10. Dim Suan Mang\n2. Lian Hau Mang 11. Vung Dot Cing\n3. Cing Deih Ciang 12. Van Ceu Hu\n4. Thang Lian Khup 13. Thang Mun Mang\n5. Kim Muan Kap 14. Lian Pi\n6. Ning Pi 15. Joseph Tha Piang\n7. Man Hawm Cing 16. Thawng Za Dal\n8. Michael 17. Lam Cing\n9. Cin Deih Lian 18. Cin Thian Mang\n2. Dal sian pau (Pyidawta) HKL\n3. Kam Sian Lun Mang (VangLai) HUKM\n4. Niangh khan khual (Tuimang) HUKM\n5. Cing Khan Zam (Kawlpi) IPR\n6. Thawng Deih Khai (Tuimang) Salayang hospital\n7. Soe Niang (Mandalay) Wangsamaju Kilinic\n1. Lian Tawng(Muizawl)SS2 lam block pan tankhiakhia\nPrinting ah sem ding mi (5) kinawh deih hi. A mun Serdang, Ni tha RM 55 hi in nai tam sem zote OT om den hi. Nasep hun nai 11 sung.\nNumei 2 kideih\nTadika GCC naupang sang ah semding ki deih hi. Mangpau pauthei hamtang ding. UN a neih kei leh ZAM card tawi hamtang ding. Khasum vai kiho pha ding.\nHong kanpih un: Pa Zam Khaw Nang pen 08-09-2016 ni in a omna Kepong pan pai khia in tudong hong ciah kik nawnlo hi. Amu peuh in hih contact no. te ah nong zak sak na ding un huh hong gen ung.Contact No. 017 370 6654, 016 614 8071, 016 320 4963\nOmna gamla lua in zingsang UN zum ah vaidawp pai nang a hamsa te ZAM zum nuai Zolimtui annsai ah man gen loin kigiak thei hi. Pa Mang –018 202 1216\n1. Shalom Christian Church (Songailong) :RM100\nZAM thupuak ading panpihna hongpia Zomi u leh nau, Khua kipawlna leh biakna pawlpi khempeuh tungah gen zawhloh lungdamna lianpi ZAM pan kong tangko uh hi. Topa Zomi te thupha a hiden dingin hong siam ta hen.\nPrevious: Zotaang bang nadamhiam (1) ~ Khaineu Hatlangh\nNext: Lai simna in khansau sak thei ~ Kham Pian Thang


url: =Tui Ciin Buai Hun Sungah Lai Siangtho Nipi Hong tungta :: ZOMI DAILY\nposted on 16 August 2015 at 7:42 am Lomkholna: Biakna, News, Zomi\nLAI SIANGTHO NIPI (Bible Sunday)\nAugust 16st , 2015\nKumsim in ih bawlzel Lai Siangtho nipi 2015 kum zong bawl kik thei ding–ih hih man-in Ama kammal Lai Siangtho bu a hong neisak Pasian tungah ih lung a dam hi. Hun masa lai in Leitung tui ciin tawh sawp a, asawt lo mei tawh sawp dinga, ahih hang hih AMA kammal te mang thang lo ding hi.\n(1)Lai Siangtho (Bible):\nLai Siangtho in cih kammal in Latin kammal “Biblia” pan a hong piang ahi hi. Greek kammal ciangin“ biblia” a hih kei leh atam lam genna ah “Biblion” hi-in atawm genna ah “ Biblos” hi a, Mikangte kam ciangin“a book” Laibu khat cihna tawh ki bang hi.\n(2). Lai Siangtho bu leuleu ciangin Latin lai-in “scriptura” ongci uh a, mikanglai-in, “Scripture” hong ci uh a, “ What is written” “ Writing book” cih hi a, “a kigelhsa lai” cih-in khiatna nei hi.\n(3) A laibu hihna taktak pen:“ Holy” –Siangtho cih min hong vawh uh hi. A cihnopna-in, A kammal nei pa mah in gelh ahih man in agelh pa Siangtho mahmah ahih man in, laibu “ Book”cih bek sangin “Holy Bible” hong ci uh a, ei Zolai tawh “Lai Siangtho” ih ci uh hi.\n(4) Lai Siangtho in Pasian Kammal hi. Hebialai-in “Dabar” ci uh a, “Yahweh’s Dabar” a cih uh ciangin“ Pasian kam sungpan hong pusuak Kammal” a cihna uh ahi hi.\n(5) Thuciam cih kam mal: Latin te kammal “testamentum” Hebiate lai-in “Berith” cih hi a, mikanglai-in “covenant” ci-in Pasian leh mihingte kikal ah thu ciamna” cih na ahi hi.\n(6)Lai Siangtho Laibu tuam pian a hihna:\nLai Siangtho pen laibu tuamtuam bu 66 a kigawm khawm laibu ahi hi.\nKum 1500 sung aki kaikhawm laibu ahi hi.\nMi 40 val bangin agelh laibu ahi hi.\nLai gelhtesungah mi dawltuamtuamkihel hi. Kumpite, galkap mangte, thu ngaihsun siamte, gam makai(politician)te , siahdongte, ngabengte, la phuahsiamte, music siamte, mipilte, leh tuucingte, kihel uh hi.\nAsia gam, Africa gam leh Europe gam thum pan a kigelh laibu ahi hi.\nHih Lai Siangtho pen aki pat cilcil in Zeisu tuallenna munte lai namthum tawh ki gelh masa hi. Ami namlai uh ahiHebialai, Pautang a aki zang Aramaic lai leh Greek lai tawh kigelh masa hi.\nII. LAI SIANGTHO NIPI HONG PIANNA ATOM IN:\nLai Siangtho NIPI apian-na tangthu atom in hi bang ahi hi. Mary Jones in Jacob leh Molly sung pan-1784 kum in Wales gam, Tynaddol khua ah suak hi. Akhua uh pan tai 2 gam latna ah Rev Thomas Charles in Lai sinna sang khat phuan a, tualai tak ah sang kah in asia pa in Lai Siangtho sim in sawl kha a, Lai Siangtho bu atawi khak nuam lua mahmah in nikhat niciang kei ading zong nei ning ci in ngaih sunsun hi.\nA hi zongin amau innkuan siam gan mi zawng ahih man un Lai Siangtho neih zawh ding pen mual mong et bang hi. Apan’ mihau te sim loh buang ei mizawngte adingin lei zawh ding hi lo hi ci hi. Anu in ata nu deih luatna amuh ciangin abul pat nadingin Aktal khat leh Akpi khat pia hi. Apan’ zong akhuai khawizuu te uh azuak theih nadingin gen hi. Atanu uh nuam lua mahmah in “tun ahau khin hi ta ingei” ci kha liang hi.\n1800 kum in Mary in akhua pan tai 25 gam latna Bala khua ah Mr. Charles in LST zuak cih za hi. LST zuak pa pen Mary ngaih sutna ah kumpi khempeuh sangin alian zaw, Solomon sangin apil zaw dingin ngaih sun hi.\nNikhat LST lei dingin avapai a, azuak pa kiangah ava dawp leh azuakpa in LST pen mihau te bek in leizo ban ah, lei zo mah le cin zong sim thei ding na hia ci hi. Tua teng agen khit ciangin London pan a Welsh LST teng beikhin-in ka lawmpa ading bu khat bekbek omlai.. acih leh Mary a khitui tak keuh keuh hi. A deih luatna amuh ciangin azuak pa in lei sak hi. LST tawh hong ciah a, aciah lam ciangin lampi pen tai tom no dan in tuat hi. Akhua zangbup un en in, lungdam pih uh hi.\nMarch 7th , 1804 ni-in London ah mi 300 kikhawm in Lai Siangtho khen te kipawlna tu-in (UBS) aki ci hong piang hi. A makaiTuiphum pawlpi mi mah ahi hi.Tua akipan tuni dong zom to suak uh a, LST nipini ih sum ngahte tualai ah ki puak khawm in LST man oltak in ilei thei ta hi.\nLAI SIANGTHO MANPHATNA:\nPasian kam mal ki bat pih te:\nKhaici (Seed) tawh kibang hi (Lk. 8:11).\nGal phualpi a susia zo galhiam tawh kibang hi(IIKor. 10:4).\nMeikuang tawh kibang hi (Jer.20:9)\nSek tawh kibang hi (Jer. 23:29)\nMeivak tawh kibang hi (Late 119:105)\nLimlang tawh kibang hi.(James 1:23)\nB. Akam mal nei pa gelna hi.\nLei pian ma pek in agelsa hi (2Peter 1:20-21)\nVan leh lei amangzongin amang lo ding Pasian kammal hi (Matte. 5:18).\nA hun acin ciangin mi bangin hong piang hi (Gal.4:4).\nC. Pasian kam mal ih zat dan ding (2Tim. 3:16, 17)\nMi hoih lo te mihoih hih nading lam lahna hi\nThuman thutak hilh nading hi\nA khialte tai nading hi.\nAman lo te aman in puah nading hi.\nKi thuhilh nading aman pha mahmah ahi hi.\nD. Pasian kammal leh Mihing te ki zopna:\nPasian kammal tawh nungta zaw hi (Matt. 4:4).\nLang nih ahiam namsau sangin hiam zawlai in asia ahi a, apha ahi zong mihing nuntaakna ah piangsak thei kammal hi (Heb. 4:12).\nKha leh lungsim, guh leh tang ki tuahna, guh leh guh ngek dongin khen khia thei hi (Heb 4:12)\nMihingte’ lungsim ngimna leh a ngaihsutna te zong theithei hi\nLai Siangtho lui pan Lai Siangtho thak bup pi –ii ngimna pen Singlam teh thu, Zeisu thu bekbek ahi hi. A bawlsa mihing te khat na ngawn a mangthang ding adeih loh man in Lai Siangtho Pasian kammal a BU in a nei ih hi hi.\nThukhupna: LST in a om nailo nate apiang sak Pasian kammal hi. A pian sak sa nate nadang khat ah akhel thei kam mal hi. Taksa An bang in ih KHA nuntakna AN ahi hi. LST ih neih manpha mahmah a, lei tungah anei nailo mi tampi tak om lai hi. Hun khat lai mihau te bek neih zawh Pasian kammal tu-in ei mizawngte in zong nei zo ih hih man in zong lung dam koh huai hi. LST bup-pi a gennop (amungtup) pi-in Pasian Itna, atapa Zeisu hong piakna, Mawhna hong maisakna leh tawntung nuntakna hong piak, hong pai kik nading thu te ahi hi.\nPrevious: Master Of THEOLOGY sangman Sia Dalpu\nNext: Pautaang (Common Language) neihhoih ~ Pau Tun Thang


url: =Haleluijah Topa minthang tahen ~ Evan. Suangh Dal :: ZOMI DAILY\nposted on 10 February 2016 at 2:54 pm Lomkholna: Biakna, News, SuanghDal\nSingapore pai khat in thuhilh, “Singapore nungakte’ puansilh nikte’nte nasia lua” heleluijah, a cihleh mipi in “Amen” ci-in siam sa mahmah hi. Khatvei khua khat ah mi khat in thuhilh in, ei khua pen nahtang lei ding cih thadah nahtang um nangawn guk ding om nawn lo, guk ding mahmah om nawn lo, guta zong om nawn lo, nasia lua “haleluijah” ci-in mipi “Amen” ci-in siamsa mahmah uh hi. Zomi te in thuhilh siam ih cihte hi bangdante hi. Zomi te in zaknop ih sak thuhilhna hih bangdaante hi.\nHih banga thuhilh siam ih cih mite in LST sunglam thu hong hilh sunsun uh ciangin khial pahpah lai hi. Pasian nasem a kici mi khat in Khuado pawi ah thucin thutang hilh in siam kisa mahmah mi nui ziahziah a, ahi zongin Jesuh tawh kisai thu hong hilh sunsun khial pah hi. A thuhilhna “Zomi te kipumkhatna thupi pen hi. Ih biaknate thupi lo hi. Laipian, AG, Tuiphum, RC te thupi lo a, ih minam thupi hi.\nA taktak in LST theology khawng ka kankan teh Topa Jesuh zong Israel mite ading beka hong pai hi a, Zomi te adingin ahong pai hi lo hi. Tua ih kibatlohna thute pen gen ding hi lo a, hih ih kibatna Zomi ih hihna hong khenkham thei peuhma nusiat ding hizaw hi “haleluijah” a cihleh mipi in “amen” ci-in siam sa mahmah hi. Haleluijah pen ‘Pasian minthang tahen’ a cihna hi in, ke’n bel ka lungsim ah hih bang tawh haleluijah-Pasian minthang khol kenteh maw, ka ci hi.\nNidang in Haleluijah a cicite piang sualin kimu a, tuhun teh Haleluijah a ci lote a pianglui in kimu hi. Tua ahih manin a thu in “haleluijah” bek tawh piciang ih kitehteh laiteng tua cici ding hi hang ka cihnopna hi. Haleluijah te, praise and worship te a kinial hi lo zawa, a haleluijah ding taktakte, praise and worhip taktakte a nial gamtatnate a gen ih hi hi. Pawlkhatte leuleu in a thu bekin haleluijah te praise and worship te nialnial pongin ahi zongin amau up le muan pen Pawlpi’ paizia (by law) le Pawlpi’ ngeina ciin le zui (tradition and culture) teng peuh na hi lel ngel zel a, Lai Siangtho thuhilhna in a leek zawh het loh, a thu bekin a om gemgam pong mawk mite mah na hi veve uh hi.\nHih bang mite in Upna le Gamtatna kileekkim sak ding bulphuh hi. A tawptawpna ah amau adingin a leekzaw thu in gamtatna om lo upna in a si hi, cih tawh a thu uh khup veve hi. Tua gamtatna ii a langah thu khat bek om a, tua pen upna “bek” cih thu ahi hi. A kileekkim a cih uh hangin a tawptawpna ah a khat zawzaw ii leek sitset dinmun tung pel mawh hi. Hotkhiatna thu tawh kisai-ah Gamtatna tawh Gupna a ci pawl le Upna bek tawh gupna a ci pawl cih bangin lampi nih bek om hi.\nAhi zongin Christian te sung mah panin lampi thumna kibawl tawma, tua lampi thumna pen a kaai-ngawi (neutral position) kici hotkhiatna pen upna le gamtatna (faith + work) ahi hi, ci uh hi. Ahi zongin hih a kaai-ngawite zong a tawptawpna ah “upna bek maw?” “gamtatna bek?” cih khat zawzaw ah tung uh hi. Gamtatna bek tawh um pan ding maw? cih leh upna bek tawh gamta ding cih, lampi nih bek om hi. A khat zawzaw ah na “bek” mah kul veve a, ahi zongin gamtatna in upna guan zo lo a, upna bek in gamtatna guanguan hi zaw hi.\nChristian te’n ih theih ding ah Upna le gamtatna pen a kileekkim thei ding thu namte hi lo zawa, a kihualkim ding thu nam hi zaw hi cih ih phawk ding kisam hi. Kileekkim cih ciangin a kibang lo thu nih kikal ah a kizang kammal nam hi a, kihual kim cih ciangin a kibang thu khat sunga a kung le a gah a kizopna khen khiat gen lozaw a, longkhat gen zia tawh kihualkim sak cih hi zaw hi. Gamtatna a tuam upna a tuam cih bang om lo hi. Gamtatna pen upna ii a gah ahi hi. Upna ih cih in gah nei pawlmawh hi.\nUpna bek ih cih ciangin gamtatna a nolh thei, a behlap thei cih daan a ngaihsut ding hi lo hi. Penglam zong a ginat het loh pi mah in mimal khat “bek” mah hi a, ahi zongin a lungsim, a pumpi, a kha thum pha hi. Tua daan zia in upna bek ih cih ciangin Khrih ong tatkhiatna thu ah eite’ behlap theih hawmthawh theih om nawn lo a, up ding bek hi cihna hi. Khrih gamtatna a konlawh kha lo nahoihsepna, thupha bawlna le gamtat hoihnate tawh kidim biakna in a si taktak ding hizaw hi.\nPaul le James gen pen a kibanglo thu nih gawmtuahna tawh a kileekkim gupna thu a gen hi lo a, a kikhenkhia thei lo tua upna le gamtatna thu pen longkhat a hihna thu ah kihualkim-a ih theih ding deihna tawh a gen uh hizaw hi. Paul in Pasian mai-ah upna bek tawh thu na gen a, James in mihingte’ mai-ah gamtatna a kal na hi bek hi. Jesuh um ing ci napi-in a gamtat a tuam, a luhek a tuam, a thu zak a tuam, a thuhilhna a tuampi Christian minpua tam mahmah hi.\nTuate James in a kawk hi. Pasian’ mai ah upna bek in dikna ngah sak ahihna Paul in gen a, mihingte’ mai ah ih upna ih lah theih ding a kisapna James in a gen ahi hi. James in Pasian’ mai-ah ci lo-a, Paul in mihingte’ mai ah ci lo hi. Mihingte’ muhna ah gamtatna kisam sak a, ahi zongin Pasian’ muhna ah upna bek a kisapna James in a nial hi lo hi. Paul in zong Pasian’ mai-ah upna bek a gen hi a, mihingte’ mai-ah gamtatna a nial hi lo hi.\nPawl khatte in upna ih cih hangin ih zuih zawh kei leh gupna kitan ding ci hi. Tua bang mite in bang zuih sawm lai uh hiam? Zuih zawh ding thu Pasian in ong kal lai hi leh Jesuh Khrih ong sihna a mawkna hi ding hi. A taktak in cilehang mihingte in ih zuih zawh pen mawhna bek hi a, ih zuih zawh loh pen hotkhiatna ih kisapna thute hizaw hi. Gamtatna om lo upna in a si hi, upna om lo gamtatna zong a si hi ci-in kidawngdawng lehang thumaan kimu zo lo ding ahih manin longkhat ah pai vetin tua lawngkhat Upna bek sung panin upna le a gah kihualkim (consistent) taka ih kihilh ding thupi penpen hi.\nLeitung mite hih banga a gamtat lialua-na uh pen Jesuh Khrih sungah up ding “bek” thu a nial man uh ahi hi. A gamta tawh a gamta lo tawh ih vekpi in Pasian’ muhna ah a kibang ih hi hi. Tua ih gamtatna ciat panin pusuah theihna lampi khat bek om a, tua pen Khrih “bek” ah upna ahi hi.\nEimau ut bang ciata upna hi loin Jesuh “bek” ah upna hi. Upna kicing sa lo-a, gamtatna a suangte in amau gamtatkhialhna lo buang bangmah dang gamtat siangtho nei zo tuan lo ding uh hi. Tua ahih manin Sanggam aw, Jesuh Khrih “bek” ah lametna om lai hi. Jesuh in “Keimah in Lampi ka hi a, Thumaan, le Nuntakna zong ka hi hi. Kei hong suang loin Pa kiangah kuamah tung thei lo ding hi” na ci hi (John 14: 6). Jesuh “bek” ah cih kammal pen “upna” bek tawh kihualkim thei hi. Tua upna in eite’ zawhna hi. Lai Siangtho sungah kuate in leitung nate zo ding ahi hiam ih cih leh, Jesuh pen Pasian’ Tapa hi, ci-in a umte bek in zo ding uh hi, na ci hi (John 5: 5). Haleluijah Topa minthang tahen! Amen. Evan. Suangh Dal\nPrevious: Thopuan ~ Hau Za Cin\nNext: GZA pan thu zaksakna (09 Feb 2016)


url: =1 year ago / 2 notes # hi! thank-you! i’m bernie (: # hi! thank-you! i’m bernie (: # hi! thank-you! i’m bernie (: # omg cryING> # i am so embarrassing # that was like during christmaas # omg # hi! thank-you! i’m bernie (: gooddaypennylane:\nOscars 2012 Best Picture nominees\n1 year ago / 2,969 notes • via / source\n# omg i really want to see extremely loud seeing that it is my favourite book # squeal~~ # omg # crying # movie # academy awards 2012 # by: jeff the second 1 year ago / 1 note # omG # someone talk to me kthanks # i crave social interaction 1 year ago / 304 notes • via / source\n# omg # send help # serious help # i can't think straight # otp: you belong with me # fringe # polivia # by: jeff the second # SO AWKWARD # AWKIES ❝I am Tess of the d’Urbervilles to your Angel Clare. — Lady Mary Crawley to Matthew Crawley\n1 year ago / 25 notes • via # omg i cried # because i love both # omg # by: jeff the second radioboobs:\nthere is a light that never goes out and it’s called my laptop screen\n1 year ago / 13,783 notes • via # omg # about me # by: jeff the second 1 year ago / 124 notes • via / source\n# omg # go home # this is the rudest # ever # anna torv # by: jeff the second opposite-directions:\ndon’t take my internet away before all my otps get a chance i beg\n1 year ago / 381 notes • via / source\n# omg # about me # s # a # m # e # by: jeff the second yourcreepyuncle:\n1 year ago / 2,321 notes • via / source\n# omg # about me # yup xoxo # by: jeff the second 1 year ago / 257 notes • via / source\n# OMG VALLIE I DID DIE # I WAS SCREAMING AND CRYING # AND MY BABIES WERE EYE FUCKING # OMG # polivia # fringe # by: jeff the second # PUKING EVERYWHERE* © UNFOLDEDSOULS


url: =Hauhna leh Pilna - Zomi Community Network - Your Network\nPosted by L T Thang on July 29, 2011 at 1:21am\n-Pasian liansak masa in\n-Paulap zongzong kei-in\n-Zuathu genkei in\n-Citak natawh kalsuan in\n-Meidawi kei-inla hangsan in\n-Lungkia pahpah kei-in\n-Mikhempeuh tawh ki thuahthei-in\nPawlkhat in mihing khat amawk na in ama mittawh mudah pongmawk thei hi. Tuabang te tungpan zong thupha ki ngahthei zawsawp hi.\nTua ahih manin tuni akipan in zuathu te paulap te leh ahoih lo te tawh kipelh sawm in nang leh nang nalung sim naki ngaih sut kei leh kua in honghilh nawnding ahihiam? Nangleh nang ki it inla mailam ding tampi kikhual in nahun zatzia ding gel inla nasum zek danding ngahsun in. Lengtong Pauno in ih mutmut hun luplup hun hi nawnkei acih bang in gamta peh le teh tua pilna leh hauh nate in hong zuidinghi. Kineu sek se kei in.\nLaisiangtho sungah zongin nazo'n leh namu ding hi cih kammal hongvaikhaktuam omlo in mikhempeuh ading hongvaikhak ahihi. Leitung ah ahau penpa Bill Gate inzong hun nai 24 bek mah nangah hi. Nang leh kei in zong tuazah mah hun ihnei hi. Pasian in kuamah deidan loin nakhempeuh akikim ciatin hongpia hi.\nComment by Mungkok on August 10, 2011 at 6:16am\nComment by vincent TS Langh on August 5, 2011 at 11:26am\nHi peuh mah eee..Pilna i chih tua teng hi zawk mah veh e ma te/....


url: =Ka zanmen zan :: ZOMI DAILY\nposted on 22 April 2015 at 12:31 am Lomkholna: Article, ZomiQuavadis\nPialkhanga tangval pawlkhat khawl khomte thu kikup leh laa ngaihte’n hong ihmu sak thei lo a, a diakdiak in ka pu Ngaih Langh in laakhui sunga a sak “Lenlai Tanlai” acih ka galzak ciangin ka lungsim hong tangpil sak semsem ahihmanin hibang thu peuh ka ngaihsun hi. Aw leitung icih pen gentheihna leh khitui luanna gam hi a, ei mihingten “hici zawdeuh leh cih a om lohna mun Pa angsung” bek lametna tawh aki ngak ciuceu hi icih den sam hangin azawng pen leh a genthei pente’n zong Lenlai Tanlai hunnuam na nei ciat uh hi. Mihaute bek hi lo mizawngpen te nalengin zong mihaute nuntakna genloh Vantunggam naleng zong phawk lo lianga nopsak hun aki nei ciat himawk cih thu ka phawk hi. Kah ngeungeu hun a om mah bangin nuih kheuhkheuh hunzong gentheihna gam hih leitungah ana om hi veve sam hi. Topa hoihna kicing si e maw…\nKa lupna tungpan tuabang peuh ka ngaihsut laitak in pialkhang a tangval tukhomte laka khatin aki za khop ciaiciai in nailon tutphah hong beng keuhkeuh a “…taikhua a valnop leh val henla, buahal zong khuang lel hen…tuzan ei zankhua hi” cih laa ngumngek hongin pan mawk a, asa thei tengin sakpih pah in, keilam panin ka sakpih theih loh hang amau tawh kibangin ka lupna tungpan a zanhak ding ka hihlam ka tel pah hi. Lawmte lungleng khawng “Ihmu lel un” vacih ding ki-awi lo ka hihman in ka lupna pan tho to in keilekei Coffee ka kibawl a, tua Coffee dawn kawmin ka Pukhai laptop tawh sabuai omna lam ka zuan phei a, lungsim sunga thu om bangbang ka khensuk pah ziahziah hi.\n“Lunglai khaubang ka hualhual ciang tang bang dam ding sial bang lian pen e. Tangbang dam ding sial bang lian pen, heisa bang pal dingin sam lai e” cih tawh hong zomto leuleu uh hi. Tutpha ging bek kiza nawn lo a, tuasanga a ginpha zaw khat hong om ciangin lam kawma sual tuan om hiding in ka ummawh pah hi. Ka kawngkhak vangpan ka et phei aleh ka upmawh bang lian na hihi. ” Sesum minthang ka ngaih manin pupa theih loh singgamlei ah sawlbang hei ing….sian aw lum bang hong sung in…” cih la asak lai takun a laivua alam kiaukiau pa mitpa’n a khitui taksuk keuhkeuh zong ka gal muh hi. Zukham ankham lah hisam lo a tuabang a pasal takpi khitui tawh kidim ka muh ciangin ih omna kawlgam, ih tenna Zogam leh gamdangte khantohna lamah ih kikhaihzia, mi ih bat zawh nai lohzia ka phawk semsem a,tuain hong uk thuneite hawmthawh huai zia hong telsak tektek in ka lungsim sunga liamma hong thaksuah kikkik hi. Zomite khauhual khat banga ih pankhop theih hun ciangin tulai taka ih thuak gentheihnate hong veng na ve maw cih tawh ka ki hehnem zo bek hi.\nLaptop zat icih zong hong sawt pian leh khutngong kham thei veve a, tuttutna tawbo zong sah mello ahihmanin lupna tungah ka tawlnga leuleu hi. Pialkhanga Zola saten zong tu liliai kawmin ” Eilah\nnunnuam in ih leng a, gual ii enloh ding eiteng liliai aw e” cih la hong sa ta uh hi. Ka lupna panin nui kawmin ka sakpih hi. Ahizongin sawtvei ka nui zo kei hi. Bangtan vei khitui tawh kahnuih kawmsa in Zomiten hih la ih sasa lai tam aw! Ka Phuitong leh ka Heisa hong paal phot henla, ka Gullu hong kito phot leh… namdangten Eiteng liliai hong eng ta sam lo dia maw!\nMalaysia ah khuahunte manlang lua ahihmanin ak khuanma in khuavak den hi. Tunzong khua avak khin na himawk a, pialkhanga zanhakte lasak ” Khuakhal vakin a, lei lengthe hong khuang zankhua sawt in bang sial ka hiam aw….” cia Lengtong Pauno in a nasak pen ngai kawmin ka thoto a,kisil in, tuakhit ciang ka nasepna mun lam manawh in nawh takin kal ka suan phei pah let let hi…\nPrevious: Koi lai-ah om na hi hiam? (Pian 3:9)\nNext: Gullu Mual le Pilna Mual ~ Cope Suan Pau


url: =Описание блока питания для HP Pavilion zt3130 TopON TOP-DT02S\nЗарядное устройство для HP Pavilion zt3130 TopON TOP-DT02S создано для питания и зарядки аккумуляторной батареи ноутбука от сети переменного тока 220V. Зарядное устройство более глубоко заряжает батарею ноутбука и наименее чувствительно к перепадам напряжения в сети. По этому, сетевая зарядка TopON TOP-DT02S более надежна, в особенности в тех критериях, где электросеть нестабильна.